title: Kaupallinen radiotoiminta Suomessa

text:
RadioMedia on Suomen kaupallisten radioiden edunvalvonta- ja markkinointiliitto. Se vastaa kaupallisen radiotoimialan tutkimus- ja tietopalveluista, koulutuksesta, tiedotuksesta sekä markkinoinnista. Liittoon kuuluu 49 kaupallista radioasemaa ja yli 320 lähetystaajuutta.
Liitto tilaa yhdessä Yleisradion ja Markkinointiviestinnän Toimistojen Liiton kanssa tutkimusta, jossa seurataan suomalaisten radiokanavien kuuntelijamääriä ja kuunteluun käytettyä aikaa. Tutkimus on nimeltään Kansallinen Radiotutkimus KRT ja sen toteuttaa kerran kuukaudessa Finnpanel.
RadioMedia organisoi vuosittain ammattilaisten Kaiku-radiomainoskilpailun sekä alle 29-vuotiaiden alan opiskelijoiden ja suunnittelijoiden Raiku-radioideakilpailun. Se järjestää myös joka syksy RadioGaalan, jossa palkitaan kaupallisen radiotoimialan parhaimmisto.


title: Kaupallinen radiotoiminta Suomessa

text:
RadioMedia on Viestinnän Keskusliiton ja Euroopan yksityisten radioliittojen edunvalvontajärjestö AER:n (Association of European Radios) jäsen. Sen toiminta rahoitetaan jäsenmaksuilla sekä yhteiskunnallisilla tietoiskukampanjoilla.
RadioMedia on toiminut 1980-luvulla nimellä Suomen Paikallisradioliitto ja sen jälkeen nimellä Suomen Radioiden Liitto ja 1.6.2010 lähtien nimellä RadioMedia.


title: Piirrä Muhammad -päivä

text: Piirrä Muhammed -päivä ("Everybody Draw Mohammed Day") oli 20. toukokuuta 2010 vietetty maailmanlaajuinen, lähinnä internetissä tapahtunut protesti islamisteja vastaan, jotka olivat uhkailleet väkivallalla profeetta Muhammadista pilakuvia tehneitä henkilöitä. Protestin tarkoituksena on, että jokainen protestoija piirtää itse Muhammedin kannanottona "sananvapauden rajoituspyrkimyksiä kohtaan".


title: Piirrä Muhammad -päivä

text: Protesti alkoi vastalauseena, kun Comedy Central päätti Revolution Muslims-järjestöltä saamiensa tappouhkausten pelossa sensuroida "South Park"-animaatiosarjan "201"-jaksoa, jossa profeetta Muhammad esiintyi. Kaikki "Muhammad"-sanat ja lopun puheenvuoro sananvapauden puolesta piipattiin yli, sekä Muhammadin hahmo peitettiin sensuroitu-palkilla. Revolution Muslims-järjestö oli ilmoittanut uhkauksessaan, että Parker ja Stone saattavat kohdata saman kohtalon kuin Theo van Gogh, hollantilainen elokuvaohjaaja, jonka ääri-islamistit murhasivat hänen kuvaamansa dokumentin takia. Verkkosivuston pitäjät myöhemmin kiistivät, että kyse olisi ollut uhkauksista, vaikkakin ne laajalti ymmärrettiin sellaisiksi.


title: Piirrä Muhammad -päivä

text: Yhdysvaltalainen sarjakuvataiteilija Molly Norris piirsi kuvan vastauksena internetissä liikkuneita tappouhkauksia kohtaan, jotka oli osoitettu South Parkiin Muhammadin piirtäneitä Trey Parkeria ja Matt Stonea kohtaan. Kuvalliset esitykset Muhammedista ovat nimenomaisesti kiellettyjä joidenkin hadithien mukaan, joskaan tätä kieltoa ei ole todettu Koraanissa . Norris on sanonut, että jos miljoonat ihmiset piirtävät kuvia Muhammadista, islamilaiset terroristit eivät ole kykeneviä murhaamaan heitä kaikkia, jolloin uhkaukset muuttuvat epärealistisiksi. Viikon sisällä Norrisin ajatus sai julkisuutta Facebookissa, tuli lukuisten bloggaajien tukemaksi ja sai näkyvyyttä merkittävien yhdysvaltalaisten sanomalehtien blogisivustoilla. Myöhemmin Norris irtaantui protestiryhmästä, koska vastaukset hänen ideaansa kasvoivat määrältään uuvuttavan suuriksi mutta myös koska hän pelkäsi itselleen tapahtuvan jotain ikävää. Muut toimijat ovat jatkaneet ryhmän toimintaa, ja siinä on nyt noin 100 000 jäsentä.


title: Piirrä Muhammad -päivä

text: Protestipäivän seurauksena Pakistan esti kansalaisiltaan pääsyn Facebookiin ja maassa järjestettiin mielenosoituksia Facebook-palvelua vastaan.


title: Ammunta kesäolympialaisissa 2004 – miesten kaksoistrap

text: Miesten kaksoistrap käytiin Ateenan kesäolympialaisissa 17. elokuuta. Kultamitalin vei Arabiemiirikuntien Ahmed Al Maktoum olympiaennätystä sivuavalla tuloksella 189 (144+45).


Sallan sota- ja jälleenrakennusajan museo esittelee Sallan, vuoteen 1936 Kuolajärven kunnan historiaa 1900-luvun alusta 1960-luvulle saakka.


title: Sallan sota- ja jälleenrakennusajan museo

text: Museon pysyvän näyttelyn ensimmäisessä osassa kerrotaan 20. vuosisadan alun elämästä ja elinkeinoista silloisella Kuolajärvellä, kuten Suomen itsenäistymistä edeltävistä vuosista ja sen jälkeisistä tapahtumista, Muurmannin legioonasta, läskikapinasta jne.


text: Näyttelyn toinen osa kertoo toisesta maailmansodasta Sallassa. Talvisodan alkaminen 1939 muutti elämän Sallassa ratkaisevasti. Siihenastisen itäosan seudut jouduttiin jättämään lopullisesti Moskovan rauhan myötä 1940. Paluuta ei ollut jatkosodankaan aikana 1941-1944, koska natsi-Saksan armeijan ja niiden kanssasotijoina olleiden suomalaisten joukkojen taistelurintamat Neuvostoliiton puna-armeijaa vastaan olivat lähellä. Talvi-, jatko- ja Lapin sota muodostuivat raskaiksi taisteluineen ja evakkomatkoineen.


text: Kolmas osa esittelee sodanjälkeistä jälleenrakennuksen aikaa, jonka myötä Sallasta tuli mm. Suomen suurimpia maidontuottajakuntia 1960-luvulla.


title: Ammunta kesäolympialaisissa 2004 – naisten kaksoistrap

text: Naisten kaksoistrap käytiin Ateenan kesäolympialaisissa 18. elokuuta. Kullan nappasi Yhdysvaltain Kim Rhode tuloksella 146 (110+36).


title: Yohann Auvitu

text: Yohann Auvitu (s. 27. heinäkuuta 1989 Ivry-sur-Seine, Ranska) on ranskalainen jääkiekkopuolustaja, joka pelaa KHL-joukkue HK Sotšissa. Hän on pelannut urallaan myös laitahyökkääjänä.


title: Yohann Auvitu

text:
Auvitun kasvattajaseura on Viry-Châtillon Essonne Hockey, mutta hän muutti 15-vuotiaana Chamonixiin ja pelasi ensimmäiset miesten pelinsä kaudella 2006–2007 Avalanches du Mont-Blancin riveissä, Ligue Magnusissa. Auvitu pelasi joukkueessa vielä seuraavankin kauden. Hän pelasi osan kausistaan myös Avalanches du Mont-Blancin U22-joukkueessa, jossa hän voitti Ranskan U22-nuorten mestaruuden keväällä 2008.
Kaudeksi 2008–2009 Auvitu muutti Jyväskylään ja siirtyi JYPin A-nuoriin entisen JYP-valmentaja Ari Salon suosituksesta. Salo valmensi tuolloin Avalanches du Mont-Blancia. Auvitu siirtyi yhden JYPin A-nuorissa vietetyn kauden jälkeen JYPin farmijoukkue D Teamin riveihin kolmivuotisella sopimuksella kaudeksi 2009–2010. Hän voitti keväällä 2010 Mestiksen hopeaa. Auvitu vahvisti kauden aikana myös kahden ottelun ajan JYPin A-nuoria.


title: Yohann Auvitu

text: 5. lokakuuta 2010 Auvitu nostettiin JYPin SM-liigajoukkueen kokoonpanoon vierasotteluun Tapparaa vastaan. Hän sai liigadebyytissään jääaikaa 9.51 minuuttia. Auvitusta tuli SM-liigahistorian toinen ranskalaispelaaja, kun häntä aiemmin SM-liigassa on pelannut vain HIFK:ssa kaudella 2002–2003 esiintynyt Yorick Treille. Yhteensä hän pelasi kauden aikana seitsemän ottelua JYPissä ilman tehopisteitä. D Teamissa Auvitu voitti keväällä 2011 Mestis-pronssia.


title: Yohann Auvitu

text: Kesäkuussa 2011 Auvitu teki vuoden mittaisen jatkosopimuksen JYPin kanssa. Hän aloitti kauden 2011–2012 farmijoukkue JYP-Akatemiassa (nimettiin uudelleen D Teamin tilalle), mutta pelasi siellä vain yhdeksän ottelua ja murtautui kauden 2011–2012 aikana JYPin SM-liigakokoonpanoon. Auvitu teki liigauransa avausmaalin 20. tammikuuta 2012 vieraissa Helsingin IFK:ta vastaan. Hänet palkittiin ottelun "Ilta-Sanomien" kolmen tähden tähtipelaajana. Yhteensä Auvitu teki SM-liigassa 33 runkosarjaottelussa tehot 1+1=2 sekä 11 playoff-ottelussa yhden maalin. Hän voitti kauden päätteeksi Suomenmestaruuden. Tammikuussa 2012 Auvitu teki 1+1-vuotisen jatkosopimuksen JYPin kanssa.


title: Yohann Auvitu

text: Kauden 2012–2013 päätteeksi Auvitu voitti JYPissä SM-pronssia. Kaudeksi 2014–2015 hän siirtyi kaksivuotisella sopimuksella Helsingin IFK:hon. Auvitu voitti HIFK:n sisäisen tehotilaston lukemalla +20, kuten myös kevään 2015 pudotuspeleissä lukemalla +4. Kaudella 2015–2016 hän teki SM-liigan yhden kauden piste-ennätyksensä tehoilla 6+15=21. Auvitu voitti HIFK:n sisäisen tehotilaston lukemalla +22. Hän voitti koko kevään 2016 pudotuspelien puolustajien piste- ja maalipörssin tehoilla 6+7=13. Auvitu jakoi myös liigan tehotilaston voiton joukkuetovereidensa Corey Elkinsin ja Jasse Ikosen kanssa lukemalla +8. Hän voitti kauden päätteeksi SM-hopeaa. Auvitu palkittiin koko SM-liigan parhaana puolustajana Pekka Rautakallio -palkinnolla ja valittiin tähdistökentälliseen.


title: Yohann Auvitu

text: Toukokuussa 2016 Auvitu teki teki vuoden mittaisen tulokassopimuksen New Jersey Devilsin kanssa. Hän oli harjoituskaudella koko joukkueen tehokkain pelaaja tehtyään viidessä ottelussa kuusi syöttöpistettä. Auvitu otti harjoitusleirin päätteeksi paikan seuran NHL-vahvuudesta. Hän pelasi ensimmäinen NHL-ottelunsa kauden 2016–2017 avauskierroksella 13. lokakuuta 2016 vieraissa Florida Panthersia vastaan. Auvitu sai ottelussa jääaikaa 17.14 minuuttia. Hän sai myös syöttöpisteen Pierre-Alexandre Parenteaun tekemään maaliin. NHL-uransa avausmaalin Auvitu teki 11. marraskuuta 2016 vieraissa Buffalo Sabresia vastaan.


title: Yohann Auvitu

text: Kaudeksi 2017–2018 Auvitu siirtyi yksivuotisella sopimuksella Edmonton Oilersiin.


title: Yohann Auvitu

text: Auvitu pelasi MM-kilpailuissa vuosina 2010, 2011, 2012, 2013, 2014, 2015, 2016 ja 2017. Hän oli vuoden 2012 turnauksessa tehoilla 2+2=4 Ranskan tehokkain puolustaja Kévin Hecquefeuillen kanssa. Auvitu palkittiin Ranskan turnauksen yhtenä kolmesta parhaasta pelaajasta, kuten myös vuoden 2015 turnauksessa. Hän pelasi myös Sotšin olympiakisojen 2014 karsinnoissa.


title: Yohann Auvitu

text: Auvitu pelasi myös useita I-divisioonan turnauksia Ranskan ikäkausimaajoukkueissa. Vuoden 2009 alle 20-vuotiaiden I-divisioonan MM-kilpailuissa hän oli puolustajien pistepörssin ykkönen tehoilla 3+7=10. Auvitu voitti kisoista lohkopronssia.


title: Yohann Auvitu

text: Auvitun pikkuveli Maxence on pelannut myös jääkiekkoa. Heidän enonsa Laurent Bougro on pelannut Ranskan pääsarjatasolla. Yohann Auvitu meni naimisiin venäläisen Ilariia Gorelovan kanssa vuonna 2014. Pari tapasi Jyväskylän ammattikorkeakoulun opiskelijapiireissä. Vuonna 2016 heille syntyi Liya-niminen tytär. Auvitu on valmistunut tradenomiksi ja on sittemmin jatkanut opintojaan urheilumarkkinoinnin MBA-tutkinnon parissa.


title: Yohann Auvitu

text: Auvitu osaa puhua viittä eri kieltä; ranskaa, englantia, suomea, venäjää ja saksaa.


title: Ernst Wigforss

text: Ernst Wigforss (24. tammikuuta 1881 Halmstad – 2. tammikuuta 1977 Stora Hult, Båstadin kunta) oli ruotsalainen poliitikko, valtiovarainministeri ja dosentti Lundin yliopistossa.


title: Ernst Wigforss

text: Ernst Wigforss oli maalarin Frans Wigforssin ja Tekla Lindquistin poika. Hänet lasketaan Ruotsin sosialidemokratian suurimmiksi ideologeiksi, ja kuului ylioppilasajasta asti Lundin yliopiston eliittiin. Hän oli Ruotsin ensimmäinen tärkeä sosialidemokraattinen valtiovarainministeri. Wigforss otti osaa maan yhteiskunnan rakenteeseen, ""folkhemmet"".


title: Menšikovin palatsi

text: Menšikovin palatsi () on barokkityyliä edustava rakennusmuistomerkki Pietarin Vasilinsaarella Venäjällä.


title: Menšikovin palatsi

text: Nevan rannalla sijaitseva palatsi on rakennettu vuosina 1710–1714 Pietari I:n läheistä työtoveria Aleksandr Menšikovia varten. Sen ovat suunnitelleet Giovanni Fontana ja Gottfried Schädel. Pilasterein koristellun kolmikerroksisen julkisivun yllä kohoaa korkea mansardikatto. Päärakennukseen liittyvä länsisiipi pystytettiin 1720-luvun alussa. Vuonna 1727 aloitettu itäsiipi valmistui vasta 1760-luvun lopulla. Rakennuksen sisustamiseen osallistuivat mm. Jean-Baptiste Le Blond, Andreas Schlüter ja Bartolomeo Carlo Rastrelli. Sisätiloista huomattavimpia ovat juhlallinen eteisaula, koristeellisin kaakelilaatoin sisustetut toisen kerroksen huoneet ja pähkinäpuisin paneelein verhottu Menšikovin työhuone.


title: Menšikovin palatsi

text: Loistokkaasti sisustettu Menšikovin palatsi oli Pietarin ensimmäinen suuri kivirakennus. Siellä järjestettiin keisarillisen hovin juhlatilaisuuksia ja vastaanotettiin ulkomaiden lähettiläitä. Menšikovin jouduttua epäsuosioon palatsi takavarikoitiin valtiolle. Vuodesta 1732 lähtien siellä toimi kadettikoulu. Vuonna 1967 rakennus luovutettiin Eremitaašille. Julkisivu ja osa sisätiloista palautettiin alkuperäiseen asuun 1970-luvulla suoritetuissa restaurointitöissä. Nykyään palatsissa toimii 1700-luvun alun kulttuuria esittelevä Eremitaašin museo.


title: Menšikovin palatsi

text: Menšikovin palatsin osoite on Unversitetskaja naberežnaja 15. Lähimmät metroasemat ovat Nevski prospekt ja Vasileostrovskaja.


title: Vilgort

text: Vilgort () on kylä ja maalaiskunta Permin aluepiirin Tšerdynin piirissä Venäjällä. Se sijaitsee Višeran sivujoen Kolvan varrella 16 kilometriä Tšerdynistä pohjoiseen.. Asukkaita on 641 henkeä (vuonna 2002).


title: Vilgort

text: Vylgortin pogosta mainitaan ensimmäisen kerran vuonna 1579. Sen nimi perustuu komipermjakin sanoihin "vil’" ’uusi’ ja "gort" ’koti, kylä’. 1700-luvun lopulta 1920-luvulle kylä oli Tšerdynin kihlakunnan Vylgortin volostin keskus. Nykyään siellä toimii maatalousyritys ja metsäteollisuuspiiri. Kylässä on lastentarha, koulu, kulttuuritalo, kirjasto ja sairaala. Nähtävyyksiin kuuluu vuosina 1779–1810 rakennettu Kolminaisuuden kirkko, kunnanhallinnon rakennus (1906), koulutalo (1914) ja kauppias Timohinin talo. Lähistöllä on komipermjakkien muinaislinna sekä hauta- ja asuinpaikkoja 800–1100-luvuilta.


title: Robert Themptander

text: Oscar Robert Themptander (14. helmikuuta 1844 Tukholma – 30. tammikuuta 1897 Tukholma) oli ruotsalainen poliitikko ja virkamies.


title: Robert Themptander

text: Robert Themptander oli luutnantti Nils Themptanderin ja Adolphina Laurentin poika. Hän opiskeli lakia Uppsalassa ja aloitti uransa virkamiehenä. Vuonna 1879 hänet nimitettiin ensimmäiseen kamariin. Arvid Possen hallituksessa hän oli valtioneuvos ja 1881 hänestä tuli valtiovarainministeri.


title: Robert Themptander

text: Hän toimi Ruotsin nuorimpana pääministerinä vuodet 1884–1888. Vaalitappion jälkeen 1887 Themptander erosi. Ennen sitä hän ehdotti kuninkaalle uusia vaaleja.


title: Robert Themptander

text: Vuosina 1888–1896 hän oli maaherrana Tukholman läänissä.


title: Alabugatin tataarit

text: Alabugatin tataarit ovat Venäjällä Kalmukian tasavallassa elävä turkkilainen etninen ryhmä. He asuvat Laganin piirin Severnojen kylässä (kalmukiksi ja tataariksi "Mangyt"). Ryhmän virallinen nimitys perustuu Kaspianmeren rannalla sijaitsevaan Alabugat-nimiseen paikkaan. Omakielisiä nimityksiä ovat "utarlar" (”utarilaiset”) ja "nogai". Vuonna 1852 Alabugatin tataareja laskettiin olleen 1200 henkeä. Vuonna 1987 heitä oli 422.


title: Alabugatin tataarit

text: Ryhmä on muodostunut paimentolaisuutta harjoittaneiden nogaiden, uzbekkien, kalmukkien, turkmeenien, kazakkien ja tataarien sekoittumisen tuloksena. Tärkeimmän elementin muodostivat nogait. Alabugatin tataarien kieltä voidaan pitää erillisenä turkkilaisena kielenä, jossa on voimakasta kalmukkilaisvaikutusta. Kirjakielenä oli vanhastaan tataari, joka toimi kouluopetuksen välineenä vuoteen 1960 saakka. Nykyään Alabugatin tataarit osaavat äidinkielensä lisäksi venäjää ja kalmukkia, vanhempi sukupolvi myös tataaria.


title: World Rock’n’Roll Confederation

text: World Rock'n'Roll Confederation on vuonna 1984 perustettu Rock 'n' Swing -tanssien kansainvälinen järjestö. Sen historia yltää kuitenkin vuoteen 1974, jolloin perustettiin WRRC:n edeltäjä. Järjestön puheenjohtajana toimii Miriam Kerpan Izak. WRRC:n toimisto sijaitsee Ljubljanassa Sloveniassa.


title: World Rock’n’Roll Confederation

text: WRRC pitää yllä seitsemää rankinglistaa:


title: World Rock’n’Roll Confederation

text: Muita sarjoja:


title: World Rock’n’Roll Confederation

text: Kilpailuiden järjestämistä voi anoa kaikki WRRC:n jäsenliittoihin kuuluvat urheiluseurat. WRRC:n alaisena järjestetään vuosittain noin 15-20 urheilutapahtumaa pääasiassa Euroopassa.


title: World Rock’n’Roll Confederation

text:
Tulevat kilpailut:
Myös Suomi on järjestänyt muutamia kertoja kansainvälisiä kilpailuja. Viimmeisimmät Suomessa järjestetyt kansainväliset kilpailut ovat:


title: World Rock’n’Roll Confederation

text:
12.4.2008 Rock 'n' Roll B-Class, Boogie Woogie Main Class sekä Boogie Woogie Juniors (Valkeakoski)
25.4.2009 Boogie Woogie Main Class, Boogie Woogie Juniors sekä Boogie Woogie Seniors (Raisio) Samalla kilpailtiin myös pohjoismaidenmestaruus kilpailut Rock 'n' Rollissa, Buggissa, Boogie Woogiessa sekä Lindy Hopissa.
17.3.2012 Valkeakoskella apianliikuntahallissa järjestettiin Rock 'n' Rollin lasten ja junioreiden euroopanmestaruus kilpailut. Lisäksi kilpailupäivään kuului myös Rock 'n' Roll B-Classin maailmancupin osakilpailu sekä Boogie Woogie Main Classin maailmancupin osakilpailu. Yhteensä suomessa vieraili noin 120 tanssiparia.


title: World Rock’n’Roll Confederation

text: Näiden lisäksi muun muassa Kaarinassa on järjestetty WRRC:n alainen kilpailu.


title: World Rock’n’Roll Confederation

text: Boogie Woogien maailmanmestaruus on jaettu vuodesta 1991 asti vuosittain. Eniten mestaruuksia on kerännyt Saksa (7) ja toiseksi eniten Norja(6). Eniten mestaruuksia on kerännyt Saksalaispari Michael Grimm ja Andrea Schiffer, pari voitti maailmanmestaruuden peräti viisikertaa peräkkäin vuosina 1996-2000.


title: World Rock’n’Roll Confederation

text: Rock 'n' Rollin maailmanmestaruus on jaettu jo 38 kertaa vuodesta 1982 alkaen. Eniten mestaruuksia on voittanut Italia (7 kappaletta) ja toiseksi entien Saksa (6 kappaletta). Eniten mestaruuksia voittanut pari on Venäjän Ivan Youdin ja Olga Sbitneva (5 kappaletta). Myös tšekkiläinen Roman Kolb on voittanut maailmanmestaruuden viisi kertaa, kahden eri parin kanssa.


title: Astrahanin tataarit

text: Astrahanin tataarit (tataariksi Әстерхан татарлары, "Əsterxan tatarları") ovat yksi tataarien kolmesta alueellisesta pääryhmästä. He jakautuvat edelleen kolmeen etniseen alaryhmään: Jurtovin ja Kundrovin tataareihin sekä karagašeihin. Vuoden 1989 väestönlaskennan mukaan Astrahanin alueella asui 71 700 tataaria.


title: Astrahanin tataarit

text: Astrahanin tataarien etnisestä alkuperästä on olemassa erilaisia käsityksiä. Yhden teorian mukaan Jurtovin tataarit ja karagašit polveutuvat nogaista. Toisen teorian mukaan Jurtovin tataarit ovat Astrahanin kaanikunnan asukkaiden jälkeläisiä. Jurtovin tataareihin on myöhemmin liittynyt muita ryhmiä (Kundrovin ja Bešaulin tataarit ym.), jotka yhdessä muodostavat Alabugatin tataariryhmän. Jälkimmäiset ovat alkuperältään etupäässä nogaita, joihin on sulautunut kazakkeja ja turkmeeneja.


title: Astrahanin tataarit

text: Jurtovin tataareihin ovat sulautuneet jemekit, jotka olivat Astrahanin tataarien sotavangeiksi ottamien Kazanin ja krimintataarien jälkeläisiä. Muualta tulleita ryhmiä ovat myös agryžanilaiset, gilanilaiset ja buharalaiset, jotka asuivat Astrahanissa jo 1570-luvulla. Agryžanilaiset olivat alkuperältään Astrahaniin Multanista muuttaneita hindulaisia, jotka menivät 1760–1770-luvuilla tataarien kanssa naimisiin. Gilanilaiset olivat Iranin Gīlānin maakunnasta muuttaneita kristittyjä tateja. Buharalaisryhmän muodostivat islaminuskoiset uzbekit. Nämä kolme ryhmää sulautuivat Jurtovin tataareihin 1800-luvun lopulla.


title: Astrahanin tataarit

text: Huomattava osa Astrahanin tataareista on alueelle 1700–1900-luvuilla muuttaneiden Volgan tataarien jälkeläisiä. Jo vuonna 1702 Astrahanista mainitaan paikallisten naisten kanssa naimisiin menneitä Kazanin tataareja. 1700-luvun lopulla Volgan ja Uralin tataareja alkoi muuttaa maaseudulle, missä he perustivat uusia kyliä tai asettuivat paikallisten tataarien kanssa samoihin kyliin. 1900-luvun alkuun mennessä lähinnä Jurtovin tataarien kanssa sekoittuneet uudisasukkaat muodostivat jo yli kolmasosan paikallisesta tataariväestöstä.


title: Krook

text: Krook on muun muassa seuraavien henkilöiden sukunimi:


title: Karagašit

text: Karagašit ovat yksi Astrahanin tataarien etnisistä alaryhmistä. He asuvat Venäjällä Astrahanin alueen Krasnyi Jarin ja Harabalin piireissä. Vuonna 1973 maaseudulla asuvia karagašeja arvioitiin olleen noin 5000 henkeä.


title: Karagašit

text: Alkuperältään karagašit ovat Pienestä Nogain ordasta 1700-luvun alkupuolella irtautunut nogairyhmä, jolla on myöhemmin ollut yhteyksiä Jurtovin tataareihin ja kazakeihin. Astrahanin alueen muihin nogailaisperäisiin ryhmiin verrattuna karagašit ovat säilyttäneet suhteellisen hyvin alkuperäisen kielensä ja kulttuurinsa. Tieteellisessä kirjallisuudessa heitä on nimitetty Kundrovin tataareiksi. Nykyään tätä nimitystä käytetään Volodarskin piirin Tuluganovkan kylässä asuvasta Jurtovin tataariryhmästä. Karagašien omakielinen nimitys on "karagač-nugai".


title: Karagašit

text: Karagašin kieli on nogaita, jossa on kazakkilaista vaikutusta. Kieli toimii yhteisön suullisen kanssakäymisen välineenä. Vuoteen 1962 saakka kouluopetuksen välineenä oli tataarin kieli. Nykyään karagašit käyttävät kirjakielenään venäjää. 1980-luvun lopussa kouluissa alettiin opettaa nogaita.


title: Lubuntu

text: Lubuntu on Ubuntun johdannainen, jonka tarkoituksena on olla hyvin kevyt Linux-jakelu. Siinä on LXDE-työpöytä, joka käyttää Openbox-ikkunamanageria. Pyrkimyksenä ovat hyvin hyvin alhaiset järjestelmävaatimukset toimivuuden takaamiseksi vanhemmilla PC:llä, minikannettavilla ja mobiililaitteilla. Tämä tarkoittaa kilpailua Xubuntun kanssa. Aikaiset arvostelut osoittavat, että Lubuntu käyttää muistia puolet vähemmän verrattuna Xubuntuun.


title: Lubuntu

text: Nimi Lubuntu tulee LXDE:n ja Ubuntun yhdistelmästä.


title: Lubuntu

text: Ubuntun versiosta 8.10 alkaen LXDE on ollut saatavilla valinnaisena pakettina. Se voidaan asentaa myös aiempiin Ubuntun versioihin. Helmikuussa 2009 Mark Shuttleworth kutsui LXDE-projektin tulemaan ylläpidettäväksi projektiksi Ubuntu-yhteisössä.


title: Lubuntu

text: Maaliskuussa Mario Behling aloitti Lubuntu-projektin Launchpadissa, tuolloin myös varhainen projektin logo oli mukana. Elokuussa 2009 julkaistiin live-CD, joka oli ensimmäinen testaus-ISO, mutta asennusmahdollisuutta ei vielä ollut. Joulukuussa 2009 julkaistiin ensimmäinen Alpha 1 ISO-testausta varten, joka oli esikatseluversio Lubuntu 10.04 Lucid Lynxistä. Lubuntu hyväksyttiin virallisesti Ubuntu-perheeseen 23.3.2011.


title: Lubuntu

text: Linux Magazinen arvostelija Christopher Smart on huomannut varhaisessa Lubuntun testauksessa, että se käyttää puolet siitä muistimäärästä, jonka Xubuntu tai Ubuntu tarvitsee työpöytäkäytössä normaaliasennuksessa.


title: Lubuntu

text: 17.04 Zesty Zapus


title: Lubuntu

text: Lubuntun ensimmäinen LTS (long-term support) eli pitkään tuettu julkaisu julkaistiin 17. huhtikuuta 2014. Sitä tuetaan kolme vuotta.


title: Jeff Loomis

text: Jeff Loomis (s. 14. syyskuuta 1971 Appleton, Wisconsin) on yhdysvaltalainen kitaristi ja säveltäjä. Parhaiten hänet tunnetaan Nevermore-yhtyeen kitaristina.


title: Jeff Loomis

text: Loomis käyttää Schecterin sähkökitaroita, ENGLin vahvistimia sekä Brian Mayn, Digitechin, Krankin ja Ibanezin efektipedaaleja.


title: Niklas Hede

text:
Niklas Hede (s. 14. toukokuuta 1969 Malmö, Ruotsi) on suomalaissaksalainen entinen jääkiekkoilija.
Hede aloitti uransa kaudella 1989–1990 HIFK:ssa. Hän ei onnistunut murtautumaan heti HIFK:hon, joten hän haki pelituntumaa myös I-divisioonasta, jossa hän edusti Karhu-Kissoja ja FoPSia. Hede siirtyi kaudeksi 1993–1994 HPK:on ja teki läpimurtonsa SM-liigassa tehoilla 11+21=32. Kaudeksi 1994–1995 hän palasi HIFK:hon ja kaudeksi 1995–1996 taas HPK:hon. Hän oli tuolla kyseisellä kaudella HPK:n paras pistemies tehoilla 16+22=38.


title: Niklas Hede

text: Kaudeksi 1996–1997 Hede siirtyi Saksan DEL-liigan Eisbären Berlinin riveihin. Hän viihtyi Berliinissä neljä kautta: ensin kolme Eisbärenissä ja yksi Berlin Capitalsissa. Hede palasi kaudeksi 2000–2001 SM-liigaan ja siirtyi Ässiin. Paluu Suomeen jäi kuitenkin vain yhden kauden mittaiseksi ja hän siirtyi kaudeksi 2001–2002 EC Bad Tölzin riveihin, 2. Bundesligaan. Hede pelasi uransa loppuajan Saksassa ja hankki myös maan kansalaisuuden.


title: Niklas Hede

text: Hede on sittemmin pelannut 2. Bundesligaa myös EHC Straubing Tigersissa ja EV Eisbären Regensburgissa. Hän pelasi myös kauden 2005–2006 kevätkauden DEL-joukkue Hamburg Freezersissä. Hede pelasi kaudella 2009–10 EHC Münchenissä, Saksan toiseksi korkeimmalla sarjatasolla 2. Bundesligassa. Hän voitti sarjan mestaruuden keväällä 2010 ja lopetti pelaajauransa.


title: Niklas Hede

text: Hede toimi 2009-2011 Kiekko-Vantaa Idän valmennuspäällikkönä. Hän toimi myös YLE Urheilun asiantuntijana jääkiekon MM-kilpailuissa 2010.


title: Niklas Hede

text: Hede toimi 1.10.2011 alkaen HIFK:ssa (D-G) valmennuspäällikkönä.


title: Niklas Hede

text: Helmikuussa 2016 Hede nimitettiin EC Red Bull Salzburgin junioriakatemian urheilujohtajaksi. Pian hänen tilalleen johtoon tuli Helmut de Raaf Heden jatkaessa akatemissa, vastuualueenaan seuran alle 16-vuotiaat.


title: Aleksandre Tšeišvili

text: Aleksandre Tšeišvili (, ; 17. maaliskuuta 1903 nykyisen Ozurgetin piirikunnan Askanan kylä – 6. syyskuuta 1962 Alsfeld, Hessen) oli georgialainen neuvostokirjailija, joka vuonna 1958 loikkasi Länsi-Saksaan.


title: Aleksandre Tšeišvili

text: Aleksandre Tšeišvili syntyi maanviljelijäperheeseen. Hän kävi Kutaisin reaalikoulun ja opiskeli vuosina 1922–1926 Tbilisin yliopiston filosofisessa tiedekunnassa. Sen jälkeen hän työskenteli yliopistossa ja muissa korkeakouluissa historiallisen ja dialektisen materialismin sekä myöhemmin venäläisen ja länsieurooppalaisen kirjallisuuden opettajana. Vuonna 1928 hän liittyi NKP(b):n jäseneksi. Vuosina 1930–1932 hän vietti kaksi vuotta Berliinissä.


title: Aleksandre Tšeišvili

text: Tšeišvilin ensimmäinen proosateos ”Svanetia satulasta nähtynä” ilmestyi vuonna 1929. Seuraavana vuonna häneltä julkaistiin kokoelma maatalouden kollektivisoinnista kertovia kirjoituksia ”Prikatiirin muistiinpanoja”. Vuonna 1934 Tšeišvili osallistui Neuvostoliiton kirjailijaliiton ensimmäiseen edustajakokoukseen. Samana vuonna hän meni naimisiin lääkäri Ketevan Tšeišvilin kanssa. Avioliitosta syntyi kaksi poikaa.


title: Aleksandre Tšeišvili

text: Vuonna 1936 Tšeišvili alkoi kirjoittaa ensimmäistä romaaniaan nimeltä "Lelo". Länsigeorgialaisen teekolhoosin elämästä kertovan romaanin ensimmäinen osa ilmestyi vuonna 1938. Toisen maailmansodan aikana kirjailija laati joukon isänmaallisia kertomuksia, jotka vuonna 1943 julkaistiin erillisenä kirjasena ”Kotoinen ääni”. Samana vuonna hän väitteli kandidaatiksi Važa-Pšavelan runoudesta.


title: Aleksandre Tšeišvili

text: Vuonna 1948 Tšeišvili muokkasi uudelleen "Lelon" ensimmäisen osan ja kirjoitti sille jatko-osan, jotka ilmestyivät seuraavana vuonna yhtenä kirjana. Vuonna 1951 teos sai Stalin-palkinnon. Romaania pidettiin aikanaan yhtenä georgialaisen neuvostokirjallisuuden parhaista saavutuksista.


title: Aleksandre Tšeišvili

text: 1950-luvulla Tšeišvili jatkoi opetus- ja tieteellistä työtään yliopistossa ja Georgian tiedeakatemian kirjallisuuden instituutissa. Hän toimi myös venäläisen ja länsieurooppalaisen kaunokirjallisuuden kääntäjänä. Samaan aikaan ilmestyivät sivistyneistön elämää kuvaavat romaanit ”Korkea aalto” ja ”Kultainen hämähäkinseitti”.


title: Aleksandre Tšeišvili

text: Kirjailija toimi Neuvostoliiton vastavakoilun agenttina vuodesta 1936 lähtien. Vuosina 1957–1958 hän kävi kahdesti Itä-Saksassa. Toisella kerralla marraskuussa 1958 hän hakeutui Itä-Saksan kirjamessujen aikana Länsi-Berliiniin ja haki turvapaikkaa Länsi-Saksasta. Tšeišviliä epäiltiin aluksi vakoilijaksi, mutta vuonna 1961 Ansbachin hallinto-oikeus myönsi hänelle turvapaikkaoikeuden. Kirjailija kuoli seuraavana vuonna nopeasti edenneen sairauden aiheuttamaan sydänveritulppaan.


title: Zhou Libo

text: Zhou Libo (oikealta nimeltään "Zhou Shaoyi", 9. elokuuta 1908 Yiyang, Hunan – 25. syyskuuta 1979) oli kiinalainen kirjailija.


title: Zhou Libo

text: Keskikoulun jälkeen Zhou Libo opetti alkeiskoulussa laskentoa, kunnes hän vuonna 1928 matkusti opiskelemaan Shanghain yliopistoon. Pian hänet erotettiin yliopistosta poliittisen toimintansa vuoksi. Vuonna 1933 Zhou vangittiin lakkoon osallistumisen takia. Vapauduttuaan elokuussa 1934 hän liittyi Kiinan kommunistiseen puolueeseen.


title: Zhou Libo

text: Vuodesta 1934 lähtien Zhou toimi vasemmistokirjailijoiden liitossa, käänsi kiinaksi venäläistä kirjallisuutta ja matkusteli eri puolilla Kiinaa. Vuonna 1939 Zhou siirtyi Yan’aniin, jossa hän asui sotavuosien ajan. Hänen ensimmäinen kertomuksensa ilmestyi vuonna 1941. Vuonna 1944 hänestä tuli ”Vapautuksen päivälehden” kirjallisuusliitteen toimittaja. Vuonna 1946 Zhou osallistui maareformin toteuttamiseen koillis-Kiinassa. Tämän ajan kokemuksia kuvaa kaksiosainen romaani ”Rajumyrsky” (1948–1949), joka sai Stalin-palkinnon vuonna 1951. Toinen romaani ”Teräsvirta” (1955) herätti vähemmän huomiota. Zhoun pääteoksena pidetään vuosina 1958 ja 1960 ilmestynyttä romaania ”Suuria muutoksia vuoristokylässä”. Kiinan kulttuurivallankumouksen aikana kirjailija oli jonkin aikaa vankilassa. Hän pääsi palaamaan Pekingiin 1970-luvun lopulla. Zhoun viimeinen teos oli vuoden 1945 taisteluja kuvaava kertomus ”Yö Xiangjoella” (1978).


title: Alan McManus

text: Alan McManus (s. 21. tammikuuta 1971) on skotlantilainen snooker-ammattilainen, joka tunnetaan tasavahvan pelinsä ansiosta lempinimellä "Angles". McManusin uran parhaat vuodet olivat 1993–2006, jolloin hän oli 16:n parhaan joukossa maailman rankinglistalla. "Angles" on voittanut urallaan kaksi ranking-turnausta ja arvostetuimman kutsuturnauksen "The Masters", joka pelataan vuosittain tammikuussa Lontoon Wembleyllä. McManus on myös urallaan tehnyt 215 sadan pisteen ylittävää lyöntisarjaa ammattilaisturnaustasolla ja hänet tunnetaan ammattilaispiireissä taktisesti taitavana pelaajana.


title: Alan McManus

text: Alan McManus aloitti ammattilaisuransa vuonna 1990 voitettuaan "Scottish Amateur Championship" -turnauksen.


title: Alan McManus

text: McManusin ensimmäinen kausi (1990–1991) sujui todella vakuuttavasti, sillä ainoastaan kahdessa turnauksessa hän ei päässyt 64:n parhaan joukkoon. Erittäin vakuuttavasti "Angles" esiintyi arvostetussa "Stormseal UK Championship" -turnauksessa, jossa hän eteni aina semifinaaliin, jossa hävisi kuitenkin maanmiehelleen Stephen Hendrylle, joka käytännössä hallitsi lajia koko 1990-luvun ajan. Debyyttikauden muut erinomaiset suoritukset tulivat "Mercantile Credit Classic" -turnauksessa ja maailmanmestaruuskisoissa, joissa McManus eteni 16:n parhaan joukkoon. Kauden päätteeksi hän nousi rankinglistan 41. sijalle, ja hänet valittiin vuoden pelaajaksi ("WBPSA Young Player of the Year" 1991 ).


title: Alan McManus

text: Kausi 1991–1992 sujui vielä edellistään paremmin, sillä "Asian Open" -turnauksessa McManus eteni jo finaaliin asti, jossa kuitenkin kuusikertainen maailmanmestari Steve Davis veti pidemmän korren. Semifinaalisijoitus "Rothmans Grand Prix" -turnauksessa sekä maailmanmestaruuskisoissa olivat myös vakuuttavia vasta toista kautta pelaavalta McManusilta. Maailmanmestaruuskisojen semifinaalissa tappio tuli Jimmy Whitelle. Kauden päätteeksi "Angles" nousi 16:n parhaan joukkoon rankinglistalla.


title: Alan McManus

text: Kaudella 1992–1993 McManus saavutti jälleen finaalipaikan, mutta voittoa piti vielä odottaa. Tämä tapahtui "Regal Welsh Open" -turnauksessa, jossa Ken Doherty voitti finaalin erin 9–7. Neljä semifinaalisijoitusta, mukaan lukien toinen peräkkäinen maailmanmestaruusturnauksessa, nostivat McManusin kuitenkin 10 parhaan joukkoon sijalle 6 rankinglistalla.


title: Alan McManus

text: Kaudella 1993–1994 McManus saavutti ensimmäisen turnausvoittonsa, ja se tulikin upealla tavalla "Benson & Hedges Masters" -turnauksen finaalissa erin 9–8. Vastassa oli tähän mennessä viisi peräkkäistä voittoa ottanut Stephen Hendry. Hyvät suoritukset, mukaan lukien toinen peräkkäinen finaali "Regal Welsh Openissa", pitivät McManusin sijalla 6 jopa neljä peräkkäistä kautta.


title: Alan McManus

text: Kaudella 1994–1995 McManus saavutti ensimmäisen ranking-turnausvoittonsa syksyllä 1994 Dubaissa pelatussa "Dubai Duty Free Classic" -turnauksessa. Tämän finaalissa hän voitti Peter Ebdonin erin 9–6. Vaikka kausi ei muuten sujunut aivan yhtä vahvasti, McManus piti listasijoituksensa voittonsa ansiosta kauden päätteeksi.


title: Alan McManus

text: Kausi 1995–1996 sujui jälleen tasaisen vahvasti, ja kolmen semifinaalisijoituksen lisäksi McManus voitti "Thailand Masters" -turnauksen keväällä 1996. Samana vuonna hän otti myös osaa "World Cup" -maajoukkuekilpailuun yhdessä Stephen Hendryn ja John Higginsin kanssa, ja he voittivat turnauksen.


title: Alan McManus

text: Kauden 1996–1997 aikana McManus saavutti muutamia semifinaali- ja neljännesfinaalipaikkoja ja hän putosi hieman rankinglistalla sijalle 10. Kausi 1997–1998 sujui hieman paremmin, kun McManus eteni tasaisesti semifinaaleihin ja listasijoitus oli kauden päätteeksi 8. Tällä sijalla hän pelasi kolme kautta tasaisesti, mutta ilman turnausvoittoja. Kaudella 1998–1999 hän saavutti kaksi finaalipaikkaa, mutta molemmissa tuli tappio Mark Williamsille: "Irish Open" -turnauksessa erin 4–9 ja "Thailand Masters" -turnauksessa erin 7–9. Vuoden 2002 "LG Cup" on toistaiseksi viimeinen turnaus, jossa McManus pelasi finaalissa. McManus pysytteli 16:n parhaan joukossa vuoteen 2006 asti, jolloin Marco Fu pudotti hänet ensimmäisellä kierroksella maailmanmestaruuskisoissa. Tämän jälkeen McManusin listasijoitukseksi tuli 19, eikä McManus ole onnistunut nousemaan takaisin eliittiin. Viimeisimmät kaudet McManus on pelannut listasijoilla 30–45. Uransa aikana McManus on ehtinyt tienata yli miljoona Englannin puntaa pelkästään turnauspalkintoina.


title: Vedetään hatusta

text: Vedetään hatusta on suomalainen viihdeohjelma, jota esitetään MTV3-kanavalla 18. syyskuuta 2010 alkaen. Ohjelma perustuu brittiläiseen ohjelmaformaattiin "Whose Line Is It Anyway?" ja muistuttaa myös suuresti vuonna 1991 esitettyä viihdesarjaa "Nyhjää tyhjästä". Ohjelmassa näyttelijät esittävät improvisoiden komediallisia tehtäviä. Ohjelmassa ei ole käsikirjoitusta tai ylipäätään minkäänlaista ennakkosuunnittelua, ja pisteitä annetaan sattumanvaraisesti eikä niillä ole merkitystä.


title: Vedetään hatusta

text: Sarjan ensimmäinen tuotantokausi kuvattiin kesällä 2010 studioyleisön edessä, ja sen esittäminen alkoi 18. syyskuuta 2010 ja päättyi 20. marraskuuta 2010. Ensimmäisellä kaudella ei nähty vierailevia näyttelijöitä. Jaksot esitettiin lauantai-iltaisin kello 19:30–20:00. Näyttelijöinä nähtiin Hannu-Pekka Björkman, Aku Hirviniemi, Ria Kataja ja Kari Ketonen. Juontajana toimi Ville Myllyrinne.


title: Vedetään hatusta

text: Toisen tuotantokauden jaksot kuvattiin touko-kesäkuussa 2011. Kauden esittäminen alkoi 2. lokakuuta 2011 ja päättyi 4. joulukuuta 2011. Jaksot esitettiin sunnuntai-iltaisin.


title: Vedetään hatusta

text: Toisella kaudella vanhoista näyttelijöistä mukana jatkoi ainoastaan Aku Hirviniemi, uusina näyttelijöinä nähtiin Riku Nieminen ja Minttu Mustakallio sekä juontajana Mikko Kuustonen. Lisäksi toisella kaudella nähtiin jokaisessa jaksossa myös vieraileva näyttelijä. Sarjan kolmas tuotantokausi kuvattiin kesällä 2012, ja sen esitys alkoi 16. syyskuuta 2012 ja päättyi 25. marraskuuta 2012. Jaksot esitettiin sunnuntai-iltaisin kello 21:05-21:30. Vakionäyttelijöinä nähtiin Aku Hirviniemi, Minttu Mustakallio, Riku Nieminen ja Jaakko Saariluoma. Viidessä eri jaksossa nähtiin myös vieraileva esiintyjä.


title: Vedetään hatusta

text: Kolmannella tuotantokaudella ohjelmassa ei ole enää juontajaa, vaan voice-overina kuullaan Petteri Summanen. Näyttelijät käyvät vuorollaan vetämässä tehtävän isosta mustasta hatusta. Pisteitä ei myöskään anneta, eikä kukaan näyttelijä lue jakson lopuksi lopputekstejä.28. lokakuuta 2012 ohjelmaa ei esitetty kunnallisvaalien tulosillan vuoksi.


title: Vedetään hatusta

text: MTV tiedotti marraskuussa 2017, että Vedetään hatusta palaa ruutuun keväällä 2018. Ohjelman juontajana nähdään Jenni Pääskysääri, sekä vakioesiintyjinä Roope Salminen, Sara-Maria Heinonen ja Ernest Lawson.


title: Vedetään hatusta

text: Uusi kausi alkoi 6. huhtikuuta 2018.


title: Ammunta kesäolympialaisissa 2004 – miesten 10 metrin olympiakivääri

text: Miesten 10 m olympiakivääri ammuttiin Ateenan kesäolympialaisissa 18. elokuuta. Kultaa vei Saksan Manfred Kurzer tuloksella 682,4 (590+92,4).


title: Koisu

text: Koisu () on useiden Venäjän Dagestanin vuoristoseudulla virtaavien jokien nimitys. Niistä tärkeimmät ovat Sulakin alkujoet "Andijskoje Koisu" ja "Avarskoje Koisu".


title: Koisu

text: Andijskoje Koisu (Андийское Койсу) saa alkunsa kahdesta Georgian puolelta virtaavasta joesta. Sen pituus on 144 kilometriä (pisin alkujoki mukaan laskettuna 192 kilometriä), valuma-alueen laajuus 4810 neliökilometriä ja keskimääräinen virtaama 69,6 kuutiometriä sekunnissa.


title: Koisu

text: Avarskoje Koisu (Аварское Койсу, yläjuoksulla "Džurmut", Джурмут) saa alkunsa Guton-vuoren rinteeltä ja virtaa Nukatl-harjanteen ohi kapeassa laaksossa, joka usein syvenee kanjoniksi. Sen pituus on 178 kilometriä, valuma-alueen laajuus 7660 neliökilometriä ja keskimääräinen virtaus 95 kuutiometriä sekunnissa.


title: Koisu

text: Karakoisu (Каракойсу) on Avarskoje Koisun 93 kilometriä pitkä sivujoki, johon yhtyy 81 kilometrin pituinen Kazikumuhskoje Koisu (Казикумухское Койсу). Karakoisun varrella sijaitsee Gergebilin vesivoimalaitos.


title: Dustin Brown (tennispelaaja)

text: Dustin Brown (s. 8. joulukuuta 1984 Celle, Saksa) on saksalais-jamaikalainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 89 tammikuussa 2011 ja nelinpelissä sijalle 43 toukokuussa 2012. Hän on voittanut neljä ATP-haastajaturnausta kaksinpelissä ja 12 nelinpelissä. Lisäksi nelinpelissä hänellä on kaksi ATP-turnausvoittoa. Alkuvuodesta 2010 hän oli korkeimmalle koskaan sijoitettu jamaikalainen tennispelaaja.


title: Dustin Brown (tennispelaaja)

text: Heinäkuussa 2003 Brown pääsi karsintojen kautta ensimmäiseen ATP-turnaukseensa Newportissa. Hän hävisi avauskierroksella Bob Bryanille. Elokuussa 2009 hän voitti Samarkandin ATP-haastajaturnauksen. Johannesburgin ATP-turnauksessa helmikuussa 2010 hän voitti avauskierroksella turnauksen neljänneksi sijoitetun Marco Chiudinellin, toisella kierroksella Laurent Recoudercin, mutta hävisi kolmannella kierroksella Stéphane Robertille. Huhtikuussa hän voitti Johannesburgin ATP-haastajaturnauksen. Newportin ATP-turnauksessa heinäkuussa hän voitti Björn Phaun sekä maailmanlistan 19:nneksi sijoitetun Sam Querreyn, mutta hävisi puolivälierissä Brian Dabulille.


title: Bežtat

text: Bežtat ("bežtalaiset", "bežtit"; bežtaksi бежкьаса, "bežkasa") ovat Venäjän Dagestanissa sekä Georgiassa asuva bežtan kieltä puhuva kansa. Alkuperältään, elinkeinoiltaan ja kulttuuriltaan he ovat lähellä avaareja. Perinteinen uskonto on sunnalainen islam.


title: Bežtat

text: Kansan omakielinen nimitys perustuu Bežtan kylään, jonka nimi juontuu sanasta "bež" ’haka, piha’. Georgialaisten käyttämä nimitys ”kaputšinit” ("kaputšutšelebi") pohjautuu georgian sanaan "tkaputši" ’lammasturkki’. Avaarit käyttävät bežtoista ja gunzibeista yhteisnimitystä ”hvanit” ("hvanal", ’Hvanjoen asukkaat’).


title: Bežtat

text: Bežtat asuvat Länsi-Dagestanin vuoristoseudulla Avarskoje Koisun sivujokien varrella. Hallinnollisesti alue muodostaa Tsuntan piirin Bežtan osa-alueen. Suurimmat kylät ovat Bežta, Hašarhota ja Tljadal. Naapurikansoja ovat tsezit, ginuhit, gunzibit ja avaarit. 1800-luvun puolivälissä osa bežtoista muutti Turkkiin ja vuodesta 1895 lähtien Georgian Kahetiaan, jossa he asuvat Qvarelin piirikunnan Saruson ja Tšantliskurin kylissä. Nykyään bežtoja on myös Babajurtin piirin Karauzekin ja Katšalain kylissä, Kiziljurtin ja Kizljarin piireissä sekä Mahatškalassa.


title: Bežtat

text: Neuvostoliiton vuoden 1926 väestönlaskennan mukaan bežtoja oli 2549 henkeä. Myöhemmissä väestönlaskennoissa bežtat luettiin avaareiksi, minkä takia tarkkoja tietoja heidän lukumäärästään ei ole saatavissa. 1990-luvun alussa heitä arvioitiin olevan yhteensä 9000 henkeä, joista 8000 asui Venäjällä ja 1000 Georgiassa. Venäjän vuoden 2002 väestönlaskennassa rekisteröitiin 6200 bežtaa, joista lähes kaikki asuivat Dagestanissa.


title: Bežtat

text: Bežtan kieli kuuluu dagestanilaisten kielten avaarilaisen ryhmän tseziläiseen alaryhmään. Sen lähin sukukieli on gunzibi.


title: Bežtat

text: Kieli toimii yhteisön suullisen kanssakäymisen välineenä. Kirjakielinään bežtat käyttävät avaaria ja venäjää. Vanhempi sukupolvi osaa myös georgiaa.


title: Bežtat

text: Bežtat ovat alueensa alkuperäisväestöä. Arabialaiset maantieteilijät mainitsevat heidät ensimmäisen kerran 900-luvulla. Aluksi he kuuluivat Didon heimoliittoon ja 1400-luvulta lähtien Antl-Ratlin konfederaatioon, jossa he 1700-luvulle saakka muodostivat liiton antsuhilaisten kanssa. Myöhemmin bežtojen kuntaliittoon kuuluivat myös gunzibit. Seudun asukkaat ylläpitivät läheisiä suhteita Georgiaan.


title: Bežtat

text: Vuonna 1813 bežtojen asuinalue liitettiin yhdessä muun Dagestanin kanssa Venäjään. 1840-luvulla he osallistuivat imaami Šamilin johtamaan vapaustaisteluun. 1940-luvun puolivälissä osa kansasta siirrettiin entiseen Tšetšeno-Ingušetiaan alueille, joilta tšetšeenit oli karkotettu. Kahdentoista-kolmentoista vuoden kuluttua heidät palautettiin takaisin kotiseuduilleen. On arvioitu, että nykyään noin 50 % bežtoista asuu historiallisen alueensa ulkopuolella.


title: Bežtat

text: Perinteisiä elinkeinoja ovat laidunruokintaan perustuva karjanhoito ja kyntöviljely. Tuotantoeläimiä olivat lampaat, vuohet, naudat ja hevoset. Viljelykasveihin kuuluivat ohra, ruis, vehnä, kaura, pavut, valkosipuli ja tupakka. Neuvostoaikana laajennettiin viljan viljelyä, kehitettiin puutarhanhoitoa ja vihannesten kasvatusta. Miehistä suuri osa käy ansiotöissä Venäjällä, Georgiassa ja Azerbaidžanissa.


title: Bežtat

text: Perhemuodoista yleisin oli ydinperhe. 1930–1940-luvuille saakka oli myös jakamattomia suurperheitä. Sukuyhteisö eli "tuhum" on säilyttänyt osan merkityksestään. Yhteiskuntajärjestyksen perustana oli kyläyhteisö eli "džamaat", jota johtivat kyläkokouksen valitsemat johtajat. Vartiotornien suojaamat kylät koostuivat kaksi-kolmekerroksisista suorakulmaisista ja tasakattoisista kivitaloista. Perinteinen ruokavalio sisältää jauho-, liha- ja maitoruokia. Islamin ohella on säilynyt perinteisiä kultteja ja uskomuksia.


title: Moskovan–Petrogradin linja

text: Moskovan–Petrogradin linja () on yksi Pietarin metron linjoista. Se avattiin vuonna 1961. Linja merkitään karttoihin numerolla 2 ja sinisellä värillä. Linja leikkaa Pietarin pohjois–eteläsuunnassa, ja se on Pietarin metron pisin linja.


title: Bežtan osa-alue

text: Bežtan osa-alue () on muodollisesti Tsuntan piiriin kuuluva kunnallinen itsehallintoalue Dagestanissa Venäjällä. Käytännössä piirin oikeudet omaava alue muodostettiin vuonna 1991, kun Tsuntan piirikeskus siirrettiin Bežtan kylästä Kideroon. Asukkaita osa-alueella on 9800 henkeä (vuonna 2009).


title: Bežtan osa-alue

text: Bežtan osa-alue sijaitsee Dagestanin lounaisosan vuoristoseudulla. Lännessä se rajoittuu Tsuntan ja idässä Untsukulin piireihin sekä etelässä Georgiaan. Osa-alue kuuluu Avarskoje Koisun ja muu osa Tsuntan piiristä Andijskoje Koisun jokilaaksoon. Niitä yhdistävä Genuhin sola on talvella usein suljettuna voimakkaan lumentulon takia.


title: Bežtan osa-alue

text: Osa-alueeseen kuuluu viisi maalaiskuntaa: Bežta, Gunzib, Hašarhota, Katšalai ja Tljadal. Katšalain kunta sijaitsee Babajurtin piirin alueella. Hallinnollinen keskus on Bežtan kylä, josta on 274 kilometriä tasavallan pääkaupunkiin Mahatškalaan.


title: Bežtan osa-alue

text: Asukkaista 84,6 % on bežtalaisia, 10,6 % gunzibejä ja 4,8 % tsezejä. Heidän puhumansa kielet kuuluvat dagestanilaisten kielten avaarilaisen ryhmän tseziläiseen alaryhmään. Sivistyskielinään asukkaat käyttävät avaaria ja venäjää.


title: Bežtan osa-alue

text: Alueen pääelinkeino on karjanhoitoon keskittynyt maatalous. Teollisuutta seudulla ei ole. Suuri osa väestöstä saa toimeentulonsa eläkkeistä ja sosiaaliavustuksista. Tulevaisuudessa pyritään kehittämään erityisesti matkailuelinkeinoa.


title: Bežtan osa-alue

text: Paikallislehtenä ilmestyy avaarinkielinen "Tsijab gumru" (”Uusi elämä”).


title: Luettelo elossa olevista yli 110-vuotiaista

text: Ohessa on luetteloituna elossa olevat 110-vuotiaat tai sitä vanhemmat henkilöt, joiden ikä on todistettu.


title: Joni Harjula

text: Joni Harjula (s. 16. toukokuuta 1983 Kotka) on suomalainen kilpauransa päättänyt koripalloilija, pelipaikaltaan pääasiassa pelintekijä.


title: Joni Harjula

text: Harjula aloitti pääsarjauransa vuonna 2001 KTP:ssä. Seuran paidassa hän voitti vuonna 2004 Suomen cupin ja SM-pronssia. Kaudeksi 2005–2006 Harjula siirtyi Tampereen Pyrintöön. Harjula ehti jo harkita uransa lopettamista kesällä 2009 voitettuaan Pyrinnössä SM-pronssia ja cup-hopeaa, mutta teki Pyrinnön kanssa jatkosopimuksen. Kausilla 2009–2010 ja 2010–2011 Harjula ja Pyrintö voittivat Suomen mestaruuden. Kaudella 2011-2012 Harjula pelasi maaliskuuhun asti seuran II-joukkueessa I-divisioonassa, jossa hän oli sarjatason paras suomalainen pisteidentekijä 18,6 pisteen ottelukohtaisella keskiarvolla. Maaliskuussa hän palasi Pyrinnön edustusjoukkueeseen. Kauden 2012–2013 päätteksi Harjula valittiin Divari A:n vuoden pelaajaksi.


title: Joni Harjula

text: Syksyllä 2013 Harjula teki pelaajasopimuksen I-divisioona A:ssa pelaavan BC Nokian kanssa.


title: Joni Harjula

text: Harjula päätti kilpauransa BC Nokian paidassa keväällä 2017.


title: Joni Harjula

text: Harjula työskentelee liikunnanohjaajana Varalan urheiluopistolla.


Musée d'Art Moderne de la Ville de Paris on Pariisissa sijaitseva modernin taiteen museo, joka avattiin vuonna 1961. Museo sijaitsee osoitteessa 11 Avenue du Président Wilson Palais de Tokyon tiloissa 16. arrondissementissa.


Musée d'Art Moderne de la Ville de Parisiin murtauduttiin 20. toukokuuta 2010. Tekijä, joka pääsi sisään ilmeisesti ikkunasta, vei museosta noin sadan miljoonan euron edestä tauluja. Alun perin varastettujen taulujen arvoksi arvioitiin huomattavasti enemmän, mutta viranomaiset korjasivat arviota myöhemmin. Varastetut taulut olivat Pablo Picasson "La Pigeon aux petits pois", Henri Matissen "La Pastorale", Georges Braquen "L'Olivier prés de l'Estaque", Amedeo Modiglianin "La Femme à l'éventail" ja Fernand Légerin "Nature morte aux chandeliers".


title: Kazimierz Funk

text: Kazimierz Funk (23. helmikuuta 1884 Varsova – 19. marraskuuta 1967) oli puolalainen biokemisti, joka loi käsitteen vitamiini. Funk esitti, että tiettyjen ravintoaineiden puute aiheuttaa puutostiloja. Hän myös löysi yhden B-ryhmän -vitamiiniyhdisteen, toisen niasiiniyhdeisteistä, nikotiinihapon.


title: Kazimierz Funk

text: Vuonna 1911 Funk osoitti riisistä erotetun niasiinin parantavan beriberin kyyhkysillä. Funk ajatteli ensin yhdisteen olevan jokin riisiuutteen amiini. Tästä juontaa juurensa nimitys vitamiini - "vitaali-amiini".


title: Kazimierz Funk

text: Funk tutki laajasti eläinhormoneja, varsinkin miessukupuolihormoneja, sekä syövän, diabeteksen ja vatsahaavan biokemiaa. Hän paransi monien lääkkeiden tuotantomenetelmiä ja kehitti useita uusia tuotteita omissa laboratorioissaan.


title: Kazimierz Funk

text: Amerikan puolalainen tieteiden ja taiteiden instituutti PIASA jakaa Kazimierz Funkin mukaan nimettyä palkintoa merkittävistä luonnontieteellisistä saavutuksista.


title: Behaviour

text: Behaviour on Pet Shop Boys -duon vuonna 1990 julkaisema pop-albumi. Se on yhtyeen viides albumi, jos mukaan lasketaan remix-albumi Disco. Yhdysvalloissa albumi julkaistiin nimellä Behavior.


title: Behaviour

text: Levystä julkaistiin remasteroitu kahden cd:n versio vuonna 2001.


title: Gaspard Monge

text: Gaspard Monge (9. toukokuuta 1746 Beaune, Ranska – 28. heinäkuuta 1818 Pariisi) oli ranskalainen matemaatikko, joka tunnetaan deskriptiivisen geometrian keksijänä.


title: Gaspard Monge

text: Mongen vanhemmat olivat Jacques Monge ja Jeanne Rousseaux. Lapsena Gaspard Monge kävi koulua Beaunessa kahden veljensä kanssa ja myöhemmin, vuodesta 1762 vuoteen 1764 Lyonissa. Lyonissä hänestä tuli fysiikan opettaja vain 17-vuotiaana.


title: Gaspard Monge

text:
Myöhemmällä iällään Monge loi perustan deskriptiiviselle geometrialle toimiessaan piirtäjänä
Mézièresin École royale du génie -oppilaitoksessa. Koska koulu oli tarkoitettu aatelisille, ei Monge saanut varsinaisesti opiskella laitoksessa. Myöhemmin vuonna 1769 Monge palkattiin kuitenkin opettajaksi kouluun.


title: Gaspard Monge

text: Monge toimi aktiivisesti Ranskan suuren vallankumouksen eteen ja mm. toimi vuosina 1792–1793 laivastoministerinä. Hän oli myös perustamassa École polytechniqueä ja sen edeltäjää, École normalea, joissa hän myös opetti.


title: Mikel San José

text: Mikel San José Domínguez (s. 30. toukokuuta 1989 Pamplona, Navarra, Espanja) on espanjalainen jalkapalloilija, pelipaikaltaan keskuspuolustaja. Hän edustaa Espanjan Primera Divisiónissa pelaavaa bilbaolaista Athleticia.


title: Mikel San José

text: Pamplonalaissyntyinen San José pelasi jalkapalloa paikallisessa yleisseurassa Chantreassa kuusivuotiaasta kuusitoistavuotiaaksi, minkä jälkeen hän vaihtoi Athleticin junioreihin. Kesällä 2007 hän siirtyi englantilaiseen Liverpooliin, jonka reservijoukkueessa hän pelasi säännöllisesti kahden kauden ajan.


title: Mikel San José

text: San José osallistui Liverpoolin edustusjoukkueen harjoituskaudelle kesällä 2009, mutta kaudeksi 2009–2010 hänet lainattiin takaisin Athleticiin hakemaan kokemusta korkeimmalta sarjatasolta. Hän debytoi Athleticissa 17. syyskuuta 2009 vaihtopelaajana Eurooppa-liigan ottelussa Austria Wieniä vastaan. Hankalan alkukauden jälkeen hän nousi joulukuussa joukkueen avauskokoonpanoon ja pelasi kauden aikana lopulta kaikkiaan 25 Primera Divisiónin ja viidessä Eurooppa-liigan ottelussa. Kauden päätteeksi Athletic käytti lainasopimuksessa olleen noin kolmen miljoonan euron osto-option ja hankki San Josén pelaajaoikeudet jälleen vakituisesti itselleen.


title: Mikel San José

text: San José on pelannut Espanjan nuorten maajoukkueissa ja oli voittamassa alle 19-vuotiaiden Euroopan-mestaruutta vuonna 2007.


title: Gerald D. Jennings

text: Gerald David ”Jerry” Jennings (s. 31. heinäkuuta 1948 Albany, New York) on yhdysvaltalainen demokraattipoliitikko. Hän oli Albanyn pormestari viiden kauden ajan vuosina 1994−2013. Häntä seurasi pormestarina demokraatti Kathy Sheehan.


title: Matchless

text: Matchless on vanhin brittiläinen moottoripyörämerkki, jonka ensimmäiset mallit valmistettiin 1900-luvun alussa. Tehtaan perusti Henry Herbert Collier vuonna 1899, ja se sijaitsi Plumsteadissa Lontoossa. Tehdas lopetti toimintansa 1966. Pyörällä kilpailtiin paljon, ja Collier voitti ensimmäisen yksisylinteristen kilpailun ensimmäisessä Mansaaren TT-ajoissa vuonna 1907.


title: Matchless

text: Pyöriä on tuotu myös Suomeen. Esimerkiksi Matchless D80 Sports 500 -mallia maahantuotiin kaikkiaan kymmenkunta, joista on vielä jäljellä kolme. Ainakin yhtä näistä kunnostetaan ajokelpoiseksi.


title: Eh, Eh (Nothing Else I Can Say)

text: "Eh, Eh (Nothing Else I Can Say)" on Lady Gagan esikoisalbumin "The Fame" kolmas single, joka julkaistiin vuonna 2009. Laulusta on tehty musiikkivideo.


title: Antti Niemi

text: Antti Niemi tarkoittaa seuraavia henkilöitä:


title: Räisälä (täsmennyssivu)

text: Räisälä voi tarkoittaa seuraavia paikkoja:


title: Etapit 12–21 Italian ympäriajossa 2010

text: Italian ympäriajon 2010 etappien 12–21 tulokset:


title: Sozopol

text: Sozopol (bulgariaksi Созопол) on kaupunki Bulgariassa. Sozopol sijaitsee 35 kilometriä etelään Burgasista, Mustanmeren rannikolla. Vuoden 2009 lopussa Sozopolissa asui 5 410 asukasta. Sozopol on yksi vanhimmista kaupungeista Bulgarian Mustanmeren rannikolla. Ensimmäiset merkit asutuksesta voidaan ajoittaa pronssikaudelle.


title: Immersion

text: Immersion on australialaislähtöisen elektronista musiikkia esittävän Pendulum -yhtyeen kolmas studioalbumi. Se julkaistiin 24. toukokuuta 2010. Albumilla vierailevat brittiläisen The Prodigy -yhtyeen Liam Howlett, ruotsalainen heavy metal -yhtye In Flames ja brittiläinen Steven Wilson Porcupine Tree -yhtyeestä.


title: Täältä tulee Pyhät Tepot

text: Täältä tulee Pyhät Tepot on Pyhät Tepot -yhtyeen ensimmäinen albumi. Se julkaistiin 19. toukokuuta 2010. Levyn on tuottanut Jyrki Tuovinen.


title: Täältä tulee Pyhät Tepot

text: Albumi nousi Suomen virallisen listan sijalle 47.


title: Anti-Nowhere League

text: Anti-Nowhere League on englantilainen, vuonna 1980 perustettu punk-yhtye. Yhtyeen perustajajäsenet olivat vokalisti Nick Culmer alias Animal, kitaristi Chris Exall alias Magoo, basisti Baggy Elvy ja rumpali Tony Shaw alias Bones.


title: Rise (Guerilla Maabin albumi)

text: Rise on Guerilla Maabin esikoisalbumi, joka julkaistiin 1. heinäkuuta 1999. S.L.A.B. –ed. versio julkaistiin 20. syyskuuta 2005.


title: Resurrection (Guerilla Maabin albumi)

text: Resurrected on Guerilla Maabin kolmas studioalbumi, joka julkaistiin 28. maaliskuuta 2002. Kahden levyn Slowed & Chopped -versio julkaistiin 1. tammikuuta 2006.


title: Ympäristösosiologia

text: Ympäristösosiologia on tieteenala, jonka mukaan ympäristökysymysten ratkaiseminen edellyttää yhteiskunnallisten riippuvuus- ja vuorovaikutussuhteiden tunnistamista.


title: Year of the Underdawgs

text: Year of the Underdawgs on Guerilla Maabin neljäs studioalbumi, joka julkaistiin vuonna 2003. Levystä on myös julkaistu S.L.A.B.-versio.


title: In the Mist of Guerillas

text: In the Mist of Guerillas on Guerilla Maabin toinen studioalbumi, joka julkaistiin 10. lokakuuta 2000.


title: ABN

text: ABN (lyhennetty sanoista Assholes by Nature) on yhdysvaltalainen rap-yhtye. Yhtyeen muodostavat houstonlaiset rap-artistit Z-Ro ja Trae.


title: Aurora (Ontario)

text: Aurora on 47 629 asukkaan (2006) kaupunki Ontarion provinssin eteläosassa Kanadassa. Kaupunki sijaitsee viimeisen jääkauden jälkeensä jättämällä Oak Ridges Moraine -harjanteella, noin 20 kilometriä pohjoiseen provinssin pääkaupungista Torontosta. Aurora kuuluu Suur-Toronton metropolialueeseen ja suurempaan Kultaisen hevosenkengän talousalueiseen.


title: Aurora (Ontario)

text: Auroran ystävyyskaupunki on ruotsalainen Leksand.


title: Aurora (Ontario)

text: Viimeisen jääkauden vetäytyessä jäämassat jättivät jälkeensä laajan Oak Ridges Morainen soraharjun, joka ulottuu lännessä Niagaran harjanteelta aina 160 kilometrin päässä Peterboroughin kaupungin lähellä sijaitsevalle Rice Lake -järvelle saakka. Jään vetäydyttyä alueella asui paleointiaaneja, joista myöhemmin kehittyi metsämaan kulttuurit, joiden kauppareitit ulottuivat suurimpaan osaan Pohjois-Amerikkaa ja jopa Väli-Amerikkaan saakka. Eurooppalaisten saapuessa alueelle siellä asui lähinnä irokeeseja.


title: Aurora (Ontario)

text: Auroran alue avautui asutukselle 1790-luvulla, kun Ylä-Kanadan varakuvernööri John Graves Simcoe päätti vuonna 1793 jatkaa Torontoon johtavaa Yonge Street -katua Holland Landingin kylään, ja kadun varrelle kaupunki perustettiin. Vuonna 1804 ensimmäinen uudisasukkaille tärkeä valssimylly rakennettiin nykyisen kaupungin alueelle, joka käynnisti alueen asuttamisen. Yksi ensimmäisistä asukkaista oli kauppias Richard Machell, joka perusti alueelle kauppa-aseman ja kylää kutsuttiinkin hänen mukaansa nimellä "Machell's Corners". Alueen ensimmäiset siirtolaiset olivat pääosin kveekareita ja Yhdysvaltain vapaussodassa taistelleita brittiläisiä lojalisteja. Rautatie kylään valmistui vuonna 1853, ja seuraavana vuonna kylän nimi vaihtui nykyiseen muotoonsa Auroraksi.


title: Aurora (Ontario)

text: Vuonna 1863 Aurorasta tuli virallisesti kylä, ja sen väkiluku oli tuolloin 700 asukasta. Kaupunkioikeudet sille myönnettiin vuonna 1888, jolloin väkiluku oli jo 2 107 asukasta.


title: Koukku

text: Koukku voi viitata seuraaviin asioihin ja henkilöihin:


title: Extreme Rules (2010)

text: Extreme Rules (2010) oli World Wrestling Entertainment -painiyhtiön tuottama pay-per-view, mikä järjestettiin 25. huhtikuuta 2010 1st Mariner Areenalla Baltimore, Marylandissa. Sen sponsoroi KFC. Tämä PPV tunnettiin ennen nimellä One Night Stand, mutta vuonna 2009 nimi vaihdettiin. Tapahtuma paikkasi Backlash -tapahtuman siiryessään huhtikuun PPV:ksi. Tämä oli toinen perättäinen Extreme Rules. Siellä käytiin kahdeksan matsia.


title: Extreme Rules (2010)

text: Pääfeudi RAW'sta oli WWE mestarin, John Cenan ja Batistan välillä. Feudi alkoi helmikuisessa pay-per-viewissä WWE Elimination Chamber -tapahtumassa, kun Batista voitti Cenan WWE -mestaruuden Elimination Chamber matsin jälkeen. WrestleMania XXVI:ssä Cena kuitenkin onnistui voittamaan Batistan ja Cenasta tuli seitsemän kertainen WWE mestari. 5. huhtikuuta, RAW'ssa, Batista pieksi Cenan matsin jälkeen ja ilmoitti, ettäheidän uusintaootelu tulisi olla Last Man Standing matsi Extreme Rulesissa.


title: Extreme Rules (2010)

text: World Heavyweight mestari, Jack Swagger SmackDown brändistä määrättiin kohtaamaan Randy Orton RAW brändistä, mestaruusottelussa. WrestleManiassa, Swagger voitti Money in the Bank tikapuu matsin ja ansaitsi sopimuksen mestaruusmatsiin, missä vain ja milloin vain, hän sen haluaa. 2. huhtikuuta, Swagger rahasti salkkunsa Chris Jerichon World Heavyweight -mestaruuten ja voitti sen. Edgen ja Jerichon #1 haastajien matsin päätyttyä tupla ulos-laskuun, RAW'n illan isäntä, David Hasselhoff ilmoitti, että Swagger tulisi kohtaamaan Extreme Rules matsissa, miehen joka on selättänyt hänet kahdesti, Randy Ortonin.


title: Extreme Rules (2010)

text: Chris Jerichon ja Edgen välille määrättii myös matsi tapahtumaan. Edge palasi toivuttuaan loukkaantumiselta, Royal Rumblessa voittaen sen ja ansaitsi mestaruusottelun WrestleManiassa. WrestleMania vastustajakseen Edge valitsi, Jerichon World Heavyweight -mestaruudesta, mutta hävisi matsin. Seuraavassa SmackDown:ssa, Edge pieksi loukkaantuneen Jerichon minkä seurauksena Swagger pääsi rahastamaan Money in the Bank -salkuunsa sopimuksen ja hän myös voitti mestaruuden. Kun Edgen ja Jerichon ykköshastajuus matsi päättyi tupla ulos-laskun, heidän välille määrättiin Steel Cage matsi.


title: Extreme Rules (2010)

text: RAW brändistä, Extreme Rulesissa kohtasivat myös Triple H ja Sheamus. Sheamus syyllisti Triple H:ta siitä, että hän hävisi WWE -mestaruuden Elimination Chamber -tapahtumassa, joten Sheamus haastoi Triple H:n matsiin WrestleManiaan. WrestleManiassa, Triple H kuitenkin voitti Sheamusin. Seuraavissa RAW'issa, molemmat kyökkäilivät omilla aseillaan (Triple H lekalla ja Sheamus rautaputkella) ja pian heidän välilleen määrättiin Street Fight matsi Extreme Rules -tapahtumaan.


title: Extreme Rules (2010)

text: CM Punk ja Rey Mysterio olivat olleet riidoissa jo muutaman kuukauden. Ennen WrestleManiaa, Punk oli haastanut Mysterion, hänen oman vaimonsa ja lastensa edessä ja, koska Mysterio ei suostunut Punk pääsi nöyryyttämään häntä ja haukkumaan pelkuriksi. Myöhemmin, Mysterio hyväksyi Punkin haasteen. WrestleManiassa Mysterio voitti Punkin. Jos Mysterio olisi hävinnyt, hänen olisi pitänyt liittyä Straight Edge Societyyn. Kun Punk nimesi jäseniä, Straight Edge Societyyn, hän oli 'ajanut' heidät kaljuiksi, vaikka itse säilytti pitkät hiukset. Tämän tuloksena, Mysterio haastoi Punkin matsiin Extreme Rules -tapahtumaan, minkä stipulaationa olisi, jos Punk häviää, hänet 'ajetaa' kaljuksi.


title: Litiumpolymeeriakku

text: Litiumpolymeeriakku tai litiumionipolymeeriakku on litiumioniakku, jossa litiumioniakuissa tavallisesti käytetty orgaaninen elektrolyytti on korvattu polymeerisellä elektrolyytillä. Polymeerisen elektrolyytin käytössä ideana on, ettei se ole nestemäistä, kuten tavallisissa litiumioniakuissa käytetty orgaaninen liuos, vaan kiinteää. Kiinteä polymeerielektrolyytti (SPE) voidaan valmistaa eri materiaaleista, kuten esimerkiksi polyetyleenioksidista (PEO), polyakryylinitriilistä (PAN), polymetyylimetakrylaatista (PMMA) tai polyvinylideenifluoridista (PVdF).


title: Litiumpolymeeriakku

text: Litiumpolymeeriakku on tavanomaista litiumioniakkua turvallisempi, sillä elektrolyytin vuotovaaraa ei ole. Akusta on tällöin myös mahdollista tehdä taipuisa, lähes minkä tahansa muotoinen ja kevyt, sillä se ei välttämättä vaadi suojaavaa metallikuorta päälle korkean rasituksen kestonsa vuoksi. Polymeerisen elektrolyytin on tarkoitus helpottaa näistä syistä myös erittäin pienikokoisten, jopa kalvomaisten akkujen valmistusta. Orgaaniset elektrolyytit johtavat aina ionien lisäksi myös jonkin verran elektroneja, mistä aiheutuu virtahäviöitä. Polymeerisyyden avulla tavoitellaan elektrolyyttiä, joka toimii täydellisenä eristeenä elektroneille, ja samalla vähintään orgaanisten elektrolyyttien tasoisena ionijohtimena.


title: Litiumpolymeeriakku

text: Nykyisissä kaupallisissa litiumpolymeeriakuissa on käytössä polymeerilisäaineilla geelimäiseksi muutettu orgaaninen elektrolyytti. Kyseinen ratkaisu ei siis ole aito litiumpolymeeriakku termin alkuperäisessä merkityksessä. Geelimäinen elektrolyytti on kompromissi kiinteiden polymeerielektrolyyttien ja perinteisempien orgaanisten välillä. Klassisiin litiumioniakkuihin verrattuna geeliratkaisulla saavutetaan paremman turvallisuuden lisäksi tehokkaampi tilankäyttö ja vähentyneen suojarakennetarpeen myötä kevyempi kotelointi. Ratkaisulla saadaan hyödynnettyä orgaanisille elektrolyyteille ominaista tämänhetkisiin aitoihin polymeeriratkaisuihin verrattuna korkeaa ionijohtavuutta.


title: Litiumpolymeeriakku

text: Täysin kiinteät polymeerielektrolyytit ovat vielä tutkimusvaiheessa. Niiden ionijohtavuus ei ole vielä tarpeeksi hyvällä tasolla ollakseen käyttökelpoisia litiumioniakuissa. Vuonna 2015 korkeimmat kiinteillä elektrolyyteillä saavutetut ionijohtavuudet olivat vielä luokkaa alle 10^-3S/cm, kun nestemäisillä elektrolyyteillä saavutetaan tähän nähden 3-20 kertainen johtavuus.


title: Litiumpolymeeriakku

text: Litiumpolymeeriakun huonona puolena on sen pienempi lataussyklien määrä. Litiumioniakulla on noin 1500 lataussykliä, kun litiumpolymeeriakulla niitä on vain noin 600. Litiumpolymeeriakku vaurioituu hyvin helposti, jos sen jännite laskee liian matalaksi. Yleensä kennon jännite annetaan laskea enintään tasolle 2,8 V, kun se on täydessä varauksessa 4,2 V. Jos jännitteen annetaan laskea matalammaksi, akun sisäinen rakenne vaurioituu ja sen lataussyklien määrä putoaa dramaattisesti. Esimerkiksi lataus-purkusyklillä 4,2 V – 2,0 V akku saavuttaa raja-arvona pidetyn 80 % täyttymisasteen rajan jo noin 50 latauskerran jälkeen. Jos lataus-purkusykli on 4,2 V – 1,2 V, niin raja-arvo voi tulla vastaan alle 10 latauskerran jälkeen.


title: Litiumpolymeeriakku

text: Litiumpolymeeriakut soveltuvat samoihin käyttökohteisiin kuin litiumioniakut, sillä ne säilyttävät varauksensa yhtä hyvin. Sekä litiumpolymeeri- että litiumioniakun varaus putoaa kuukaudessa noin 5% täydestä varauksesta. Pienen kokonsa ja helposti muokattavan rakenteensa ansiosta litiumpolymeeriakut soveltuvat hyvin puettavan teknologian virtalähteeksi.


title: Litiumpolymeeriakku

text: Litiumpolymeeriakussa ei ole elektrolyytin vuotovaaraa, joka tavanomaisessa litiumioniakussa on.


title: Litiumpolymeeriakku

text: Vaurioituessaan litiumpolymeeriakut käyttäytyvät samalla tavalla kuin litiumioniakut. Ne saattavat turvota, syttyä tuleen tai pahimmassa tapauksessa jopa räjähtää. Akun turpoamisen tai tuleen syttymisen voi aiheuttaa liian korkea latausvirta, akun kytkeminen oikosulkuun, liian korkea säilytyslämpötila, tai akun fyysinen vaurioituminen. Turpoamiseen johtavaa elektrolyytin höyrystymistä ei kuitenkaan tapahdu niin helposti kuin tavanomaisilla litiumioniakuilla, sillä polymeerisen elektrolyytin höyrystymispiste on huomattavasti nestemäisiä korkeampi.


title: Mansikkakarnevaalit

text: Mansikkakarnevaalit on Suonenjoella vuosittain järjestettävä ilmaistapahtuma, joka osuu mansikkasadon kypsymisen aikaan. Karnevaalit on järjestetty vuodesta 1970 lukien vuosittain kahta vuotta,1984 ja 2003, lukuun ottamatta.


title: Mansikkakarnevaalit

text: Karnevaalien tapahtumapaikka on vuodesta 2008 ollut Kaatron koulun kenttä. Tapahtuman toiminnanjohtaja on Pertti Nyyssönen. Tapahtuman aikana muun muassa valitaan Mansikkatyttö ja järjestetään mansikansyöntikilpailu.


title: Mansikkakarnevaalit

text: Mansikkakarnevaalit on ainoita Suomessa järjestettäviä viihdetapahtumia, johon ei myydä pääsylippuja. Paikallinen elinkeinoelämä ja Suonenjoen kaupunki sponsoroi tapahtumaa,ja työryhmä hankkii tuloja mainosmyynnillä, toripaikoilla ja karnevaaliravintolalla. Perjantai-iltana kaupungin halki kulkee karnevaalikulkue, jossa yritykset voivat esitellä toimintaansa ja kädentaitojaan. Vuonna 2011 arvioitiin kadun varrella olleen jopa 10 000 katselijaa. Viihdetaiteilijat esiintyvät karnevaalien esiintymislavalla. Vuonna 2011 esiintyi mm. Jani Jalkanen ja Hänen Orkesterinsa. Karnevaalien ohjelmaan kuului myös mansikkakirkko sekä taiteilija Kari Tapion muistomerkin julkistaminen. Koko viikonlopun aikana paikkakunnalla arvellaan vierailleen yli 20 000 vierasta.


title: Mansikkakarnevaalit

text: Suonenjoen mansikkakarnevaalit esiintyvät myös suomalaisessa kirjallisuudessa. Seppo Heikkisen romaanissa Mansikkakarnevaalit liikutaan vuoden 1978 mansikkakarnevaalien tapahtumissa.


title: Guillermo García-López

text: Guillermo García-López (s. 4. kesäkuuta 1983 La Roda) on espanjalainen tennispelaaja. Parhaimmillaan hän on ollut ATP-listan sijalla 23.


title: Guillermo García-López

text: Toukokuussa 2009 hän otti uransa ensimmäisen ATP-turnausvoiton Austrian Openissa. Turnauksen finaalissa hän voitti Julien Benneteaun 3–6, 7–6(1), 6–3. Maaliskuussa BNP Paribas Openissa García-López voitti turnauksen toisella kierroksella turnauksen kahdeksanneksi sijoitetun Marin Čilićin ja kolmannella kierroksella 26:nneksi sijoitetun Thomaz Belluccin. Neljännellä kierroksella Juan Monaco voitti García-Lópezin.


title: Guillermo García-López

text: Vuonna 2010 syys-lokakuun vaihteessa García-López voitti Thailand Openin välierässä maailmanlistan ykkösen, Rafael Nadalin ja finaalissa Jarkko Niemisen luvuin 6–4, 3–6, 6–4.


title: Guillermo García-López

text: Viimeisimmät kaksinpelin ATP-turnausvoittonsa García-López on saavuttanut Casablancassa vuonna 2014 sekä Zagrebissa ja Bukarestissa vuonna 2015. Nelinpelissä hänellä on kolme turnausvoittoa.


title: Pierre de Meuron

text: Pierre de Meuron (s. 8. toukokuuta 1950) on sveitsiläinen arkkitehti. Hän valmistui arkkitehdiksi Zürichin teknillisestä yliopistosta ETH Zürichistä vuonna 1975.


title: Pierre de Meuron

text: Vuodesta 1978 lähtien Meuron on työskennellyt yhdessä Jacques Herzogin kanssa perustamassaan arkkitehtitoimistossa Herzog & de Meuron. Vuonna 2001 Meuron ja Jacques Herzog saivat yhdessä arvostetun Pritzker-palkinnon.


title: BGT-1

text: BGT-1 on ihmisen verihiutaleiden kuljettajaproteiini. Se kuljettaa GABA- ja betaiiniyhdisteitä elimistössä.


title: Lockheed Hudson

text: Lockheed Hudson oli yhdysvaltalainen Lockheedin valmistama kevyt pommikone, joka lensi ensilentonsa 10. joulukuuta 1938. Kone palveli toisessa maailmansodassa Yhdysvaltain maavoimien, Yhdistyneen kuningaskunnan, Kanadan ja Australian ilmavoimissa. Kone suunniteltiin hieman ennen toista maailmansotaa Yhdistyneen kuningaskunnan ilmavoimien tarpeisiin.


title: Lockheed Hudson

text: Brittiläinen hankintakomissio etsi 1938 amerikkalaista merivalvontakonetta Avro Ansonin tueksi. Lockheed esitteli komissiolle 10. joulukuuta 1938 "Lockheed 14 Super Electra"sta muunnetun merivalvontakoneen, josta valmistettiin brittien toivomien pienten muutosten jälkeen Hudson Mk.I (Lockheedin tyyppimerkintä B14L). Uuden koneen toimitukset alkoivat helmikuussa 1939, ja ensimmäisenä varustettiin toukokuussa RAF:n 224. laivue Leucharin lentotukikohdassa Skotlannissa. Sodan puhjetessa oli toimitettu 78 konetta.


title: Lockheed Hudson

text: Kaikkiaan Hudson Mk.I ja Mk.II malleja, jossa oli paranneltu potkuri, toimitettiin 351 kappaletta. Koneiden aseistuksena oli nokassa kaksi kiinteää Browning konekivääriä ja lisäksi kaksi konekivääriä Boulton Paulin toimittamassa tornissa. Hudson Mk.III:een lisättiin aseistukseen kolme konekivääriä sekä vaihdettiin yhdeksänsylinteriset 1 100 hevosvoiman Wright Cyclone moottorit 1 200 hevosvoiman moottoreihin. Näin varusteltua versiota valmistettiin 428 kappaletta.


title: Lockheed Hudson

text: Hudson Mk.V (409 kappaletta) ja Mk.VI (450 kappaletta) varustettiin 14-sylinterisillä 1 200 hevosvoiman Pratt&Whitney Twin Wasp -moottoreilla. RAF:lle toimitettiin myös 380 kappaletta Mk.IIIA ja 30 kappaletta Mk.IV osana Lend Lease -sopimusta.


title: Katalaasitesti

text: Katalaasitesti on grampositiivisten kokkien erotteluun käytetty testi. Katalaasi on tietyillä bakteereilla esiintyvä entsyymi, joka hajottaa vetyperoksidia vedeksi ja hapeksi. Sen tehtävänä on suojata bakteeria elimistön vetyperoksidia käyttäviltä immuunimekanismeilta. Katalaasitestillä voidaan erotella grampositiiviset kokit toisistaan, sillä stafylokokit ja mikrokokit sisältävät katalaasia, mutta streptokokeilta, enterokokeilta ja laktokokeilta katalaasi-entyymi puuttuu.


title: Katalaasitesti

text: Katalaasitesti voidaan suorittaa vain elävästä bakteeriviljelmästä. Tutkittavaa bakteeria siirretään pieni määrä objektilasille, johon lisätään tippa vetyperoksidia. Positiivinen tulos näkyy kuplimisena hapen vapautuessa vetyperoksidin hajotusreaktiossa.


title: Irlannin ralli

text: Irlannin ralli tuli mukaan FIA:n rallin MM-sarjaan vuonna 2007. Ralli ei ollut mukana vuoden 2008 kalenterissa, mutta tuli takaisin seuraavana vuonna. Ralli on Irlannin suurin urheilutapahtuma yli 250 000 paikan päällä olevalla katsojallaan ja TV-katsojilla 180 maassa.


title: Irlannin ralli

text: Irlannin ralli ei ollut mukana vuoden 2010 kalenterissa. Seuraavan kerran ralli kaavailtiin pidettäväksi vuonna 2011, mutta ralli peruuntui televisiointiin liittyvien ongelmien vuoksi.


title: Irlannin ralli

text: Vuoden 2007 rallin ajankohtana oli 15.-18. marraskuuta. Ralli aloitettiin erikoiskokeella Stormontin parlamenttitalojen alueella Belfastissa. Muut erikoiskokeet ajettiin luoteis-Irlannissa Sligon, Fermanaghin, Donegalin, Leitrimin, Tyronen, Roscommonin ja Cavanin kreivikunnissa. Fermanaghin ja Tyronen kreivikunnat kuuluvat Pohjois-Irlantiin ja muut Irlannin tasavaltaan.


title: Kangasjärvi

text: Kangasjärvi voi tarkoittaa seuraavia:


title: Ahtyn piiri

text: Ahtyn piiri (, lezgiksi Ахцегь район, "Ahtseg raion") on kunnallinen itsehallintoalue Dagestanissa Venäjällä. Vuonna 1929 perustetun piirin pinta-ala on 1120 neliökilometriä. Asukkaita on 31 800 henkeä (vuonna 2009).


title: Ahtyn piiri

text: Ahtyn piiri sijaitsee Dagestanin eteläosan vuoristoseudulla. Luoteessa se rajoittuu Rutulin, pohjoisessa Kurahin, idässä Magaramkentin ja kaakossa Dokuzparan piireihin sekä lounaassa Azerbaidžaniin. Piirin halki virtaa Samur-joki.


title: Ahtyn piiri

text: Piiriin kuuluu 13 maalaiskuntaa: Ahty, Džaba, Fi, Gdym, Hnov, Hrjug, Jalak, Kaka, Kaluk, Lutkun, Smugul, Uhul ja Zryh. Hallinnollinen keskus on Ahtyn kylä, josta on 260 kilometriä tasavallan pääkaupunkiin Mahatškalaan.


title: Ahtyn piiri

text: Vuoden 2002 väestönlaskennan mukaan piirin asukkaista 98,0 % on lezgejä ja 1,6 % venäläisiä.


title: Ahtyn piiri

text: Seudun pääelinkeino on maatalous, joka on erikoistunut karjanhoitoon sekä vihannesten, hedelmien ja perunan viljelyyn. Työkykyisestä väestöstä yli puolet käy ansiotöissä piirin ulkopuolella.


title: Ahtyn piiri

text: Piirissä toimii ammattikoulu, kaksi lasten musiikkikoulua, taidekoulu, kerhotaloja, kirjastolaitos sekä kotiseutu- ja taidemuseo. Paikallislehtenä ilmestyy lezginkielinen "Tsiji dunja" (”Uusi maailma”).


title: Ahtyn piiri

text: Nähtävyyksiin kuuluvat Ahtyn sillat, moskeija, venäläisten vuonna 1839 rakentama linnoitus sekä kuumat kivennäisvesilähteet.


title: Akušan piiri

text: Akušan piiri (, dargiksi Ахъушала район, "Ahušala raion") on kunnallinen itsehallintoalue Dagestanissa Venäjällä. Vuonna 1934 perustetun piirin pinta-ala on 640 neliökilometriä. Asukkaita on 52 400 henkeä (vuonna 2009).


title: Akušan piiri

text: Akušan piiri sijaitsee Dagestanin keskiosan vuoristoseudulla. Pohjoisessa se rajoittuu Levašin, idässä Sergokalan, etelässä Dahadajevin ja Kulin sekä lännessä Lakin piireihin.


title: Akušan piiri

text: Piiriin kuuluu 25 maalaiskuntaa: Akuša, Alihanmahi, Ameterkmahi, Balhar, Burgimakmahi, Butri, Dubrimahi, Gapšima, Geba, Gerhmahi, Ginta, Kavkamahi, Kassagumahi, Kurikmahi, Mugi, Nahki, Natsy, Šukty, Tanty, Tebekmahi, Tsugni, Ullutšara, Urhutšimahi, Usiša ja Verhni Mulebki. Hallinnollinen keskus on Akušan kylä, josta on 132 kilometriä tasavallan pääkaupunkiin Mahatškalaan.


title: Akušan piiri

text: Asukkaista valtaosa on dargeja. Balharin kylässä asuu lakeja.


title: Akušan piiri

text: Seudun pääelinkeino on karjanhoitoon keskittynyt maatalous. Lisäksi viljellään viljaa, vihanneksia ja hedelmiä. Piirin alueella louhitaan kalkkikiveä.


title: Akušan piiri

text: Koulujärjestelmään kuuluu mm. 30 keskikoulua, kaksi lyseota, lukio ja lasten luomistyön keskus. Kulttuurilaitoksia ovat kirjastot ja kerhotalot. Paikallislehtenä ilmestyy darginkielinen "Barhdešla guni" (”Totuuden tie”).


title: Akušan piiri

text: Nähtävyyksiä ovat Gapšiman, Mugin, Nahkin, Natsyn, Tsugnin, Ullutšaran ja Usišan kylien vanhat moskeijat, Gapšiman, Mugin ja Natsyn linnoitusrakennelmat ja vartiotornit, Gapšiman vanha sauna, Nahkin ja Usišan kyläkaivot, Daud Usišinskin talo ja mausoleumi Usišassa, šeikki Ali-Gadži Akušinskin talo ja hauta Akušassa, Akušan vanhat hallintorakennukset sekä lakien kansallissankari Davdi Balharskin talo Balharissa. Piirissä toimii Tšindirtširon laskettelukeskus.


title: Kokojärjestyssääntö

text: Kokojärjestyssääntö () väittää, että asutuskeskuksen tai vastaavan keskittymän koko on kääntäen verrannollinen sen järjestysnumeroon keskusten suuruusjärjestyksessä. Tällöin koko on yksi jaettuna keskuksen luvulla. Jos ensimmäisessä keskuksessa asuu tuhat ihmistä, toisessa asuu 500, kolmannessa 333 jne. Kokojärjestyssääntöä sekä sen poikkeamia selittäviä tekijöitä tutkii kaupunkitaloustiede.


title: Kokojärjestyssääntö

text: Kokojärjestyssäännön mukaan kaupungeilla on taipumusta jakautua annetussa maassa siten seuraavasti:


title: Kokojärjestyssääntö

text: kun "P" on väkiluku kyseisen maan "n":nneksi suurimmassa kaupungissa ja "A" ja "β" ovat maakohtaisia vakioita. Useissa teollisuusmaissa, mm. USA:ssa ja Suomessa, "β" on lähestulkoon 1 ja voidaan siis jättää pois. Empiiristen havaintojen perusteella Suomessa A on n. 843 000, joten Suomen tapauksessa kaava on


title: Kokojärjestyssääntö

text: ja se näyttäisi pätevän suhteellisen hyvin, joskin Helsingin seudun väkiluku on poikkeavan suuri eli selvästi enemmän kuin kaavan antama 843000 n:n arvolla 1.


title: Kokojärjestyssääntö

text: Kokojärjestyssääntöä testattaessa havaitaan useissa maissa Suomen tapaan pääkaupunkien olevan poikkeavan suuria. Mahdollisia syitä on ehdotettu useita:


title: Buinakskin piiri

text: Buinakskin piiri (, kumykiksi Буйнакск район, "Buinaksk raion") on kunnallinen itsehallintoalue Dagestanissa Venäjällä. Vuonna 1929 perustetun piirin pinta-ala on 1842 neliökilometriä. Asukkaita on 71 200 (vuonna 2009).


title: Buinakskin piiri

text: Buinakskin piiri sijaitsee Dagestanin keskiosassa vuoriston reuna-alueella. Pohjoisessa se rajoittuu Kiziljurtin, koillisessa Kumtorkalan, kaakossa Karabudahkentin, etelässä Levašin, lounaassa Untsukulin, idässä Gumbetin ja luoteessa Kazbekin piireihin.


title: Buinakskin piiri

text: Piiriin kuuluu 20 maalaiskuntaa: Akaitala, Apši, Arkas, Atlanaul, Buglen, Durangi, Erpeli, Halimbekaul, Iškarty, Kadar, Kafyr-Kumuh, Karamahi, Manasaul, Nižneje Kazaništše, Nižni Džengutai, Tšankurge, Tširkei, Verhneje Kazaništše, Verhni Džengutai ja Verhni Karanai. Hallinnollinen keskus on Buinakskin kaupunki, joka ei kuulu piirin yhteyteen, vaan muodostaa erillisen kaupunkipiirikunnan.


title: Buinakskin piiri

text: Asukkaista 63 % on kumykkeja, 14,9 % avaareja ja 9 % dargeja.


title: Buinakskin piiri

text: Seudun pääelinkeino on maatalous. Lisäksi on elintarvike-, kemian, puunjalostus-, rakennustarvike- ja kaivosteollisuutta. Piirin alueella sijaitsee Tširkein vesivoimalaitos.


title: Buinakskin piiri

text: Paikallislehtinä ilmestyvät venäjänkielinen "Buinakskije izvestija" (”Buinakskin uutiset”) ja kumykinkielinen "Halkny sesi" (”Kansan ääni”).


title: Malspiikki

text:
Malspiikki (maalspiikki, pujontapuikko, pujotin
) on työkalu, jota käytetään teräsköysien (vaijerien) pleissauksessa.
"Bryyla" on kourumalspiikki, jota käytetään kuituköysien pujonnassa. Erään malspiikkityypin vanha nimitys on "prikkali".


title: Parantola

text: Parantola eli sanatorio on sairaanhoitolaitos, jossa lievästi sairaita ja toipilaita kuntoutetaan levon, sopivan ravinnon, ulkoilun ja kylpyjen avulla. Esimerkiksi tuberkuloosia tai reumaa sairastaville on varsinkin entisaikoina rakennettu omat parantolat.


title: Vilho Pyykkö

text: Vilho Pyykkö (1. toukokuuta 1895 Muolaa – 11. syyskuuta 1967 Helsinki) oli suomalainen runoilija.


title: Jussi Jaatinen

text: Maunu Valentin Tuhkanen, kirjailijanimi Jussi Jaatinen (14. helmikuuta 1899 Viipuri – 27. heinäkuuta 1968 Simpele) oli suomalainen konttoristi ja näytelmäkirjailija.


title: Suonenjoen kirkko

text: Suonenjoen kirkko on Suonenjoen seurakunnan kirkko, joka on valmistunut 1865. Sen on suunnitellut lääninarkkitehti Ferdinand Öhman.


title: Suonenjoen kirkko

text: Kirkko on hirsirakenteinen tornillinen pitkäkirkko, jossa lyhyt poikkilaiva. Kirkko on 33 metriä pitkä, 23 metriä leveä ja kymmenen metriä korkea. Tornin korkeus on 37 metriä. Kirkko sai sekä sisä- että ulkopuolelle lautavuorauksen 1800-luvun loppuvuosina, ja se myös maalattiin ja varustettiin kamiinalämmityksellä. Kirkkoon hankittiin kruunut, jotka sähköistettiin 1920-luvulla.


title: Suonenjoen kirkko

text: Vuosina 1955–1956 tehdyssä suurkorjauksessa kirkon ilmettä muutettiin olennaisesti. Korjauksen suunnitteli arkkitehti Kauno Kallio. Tuolloin koristeet poistettiin, alttariseinä paneloitiin ja kirkko maalattiin varsin ilmeettömäksi. Peruskorjauksessa 1993–1995 kirkon ulkomaalauksen väriksi palautettiin alkuperäiseksi oletettu väri. Sisäkorjauksen yhteydessä tavoitteena oli palata tietyssä hengessä 1920-luvulle. Pääsuunnittelijana oli Arkkitehtitoimisto Aulis Jääskeläinen Seinäjoelta.


title: Suonenjoen kirkko

text: Helena Westlingin maalaama alttaritaulu on vuodelta 1884.


title: Babajurtin piiri

text: Babajurtin piiri (, kumykiksi Бабаюрт район, "Babajurt raion") on kunnallinen itsehallintoalue Dagestanissa Venäjällä. Vuonna 1929 perustetun piirin pinta-ala on 3420 neliökilometriä. Asukkaita on 44 500 henkeä (vuonna 2009).


title: Babajurtin piiri

text: Babajurtin piiri sijaitsee Dagestanin pohjoisosan tasankoalueella. Pohjoisessa se rajoittuu Kizljarin piiriiin, idässä Kaspianmereen, etelässä Kumtorkalan, Kiziljurtin ja Hasavjurtin piireihin sekä lännessä Tšetšenian tasavaltaan. Piirin alueella virtaa Terek-joki.


title: Babajurtin piiri

text: Piiriin kuuluu 15 maalaiskuntaa: Adil-Jangijurt, Babajurt, Gemetjube, Germentšik, Hamamatjurt, Hasanai, Ljuksemburg, Lvovskaja, Mužukai, Novaja Kosa, Novokare, Tamazatjube, Tatajurt, Turšunai ja Utsmijurt. Hallinnollinen keskus on Babajurtin kylä, josta on 110 kilometriä tasavallan pääkaupunkiin Mahatškalaan.


title: Babajurtin piiri

text: Asukkaista 44,5 % on kumykkeja, 18,2 % nogaita, 18,0 % avaareja, 6,9 % tšetšeenejä, 6,7 % dargeja ja 1,1 % venäläisiä.


title: Babajurtin piiri

text: Seudun pääelinkeino on maatalous. Lisäksi on mylly- ja rakennustarviketeollisuutta.


title: Babajurtin piiri

text: Piirissä toimii 25 yleissivistävää koulua ja ammattikoulu. Paikallislehtenä ilmestyy venäjän- ja kumykinkielinen "Babajurtovskije vesti" (”Babajurtin sanomat”).


title: Meripioneerit

text: Meripioneerit oli 1970-luvulla toiminut vasemmistolainen, työväenmusiikkia esittänyt yhtye. Yhtyeen tunnetuin kappale on alkujaan vietnamilaisesta lastenlaulusta "Nguyễn Hồng Kiên" tehty käännösversio "Lenin-setä asuu Venäjällä".


title: Meripioneerit

text: Love Records julkaisi yhtyeen studioalbumin "Vietnamin linnut" vuonna 1972.


title: Viulukonsertto (Berg)

text: Viulukonsertto (1935) on viimeinen teos, jonka säveltäjä Alban Berg sai valmiiksi. Se omistettiin "erään enkelin muistolle" eli Alma Mahlerin ja Walter Gropiuksen äkisti kuolleelle tyttärelle Manon Gropiukselle (1916–1935). Teoksessa säveltäjä yhdistelee dodekafoniaa ja tonaalisia piirteitä.


title: Viulukonsertto (Berg)

text: Viulisti Louis Krasner lähestyi helmikuussa 1935 Bergiä pyytäen tätä säveltämään viulukonserton. Vaikka säveltäjä oli täysin omistautunut työlleen "Lulu"-oopperan parissa, Krasnerin idea alkoi kiehtoa häntä ja hän hyväksyi tilauksen. Krasnerin mielestä dodekafoninen musiikki tarvitsi suosiota saavuttaakseen ilmaisullista ja sydämellistä teosta yleisöystävällisessä lajityypissä.


title: Viulukonsertto (Berg)

text: 18-vuotiaan Manon Gropiuksen kuolema tapahtui 22. huhtikuuta 1935; sen lisäksi, että Berg omisti konserton Krasnerille, hän sävelsikin siitä muiston Gropiukselle. Berg alkoi heti keskittyä yksinomaan viulukonserttoon ("Lulu" jäi kesken) ja siirtyi mökille Wörtherseehen. Työ viulukonserton parissa oli valmis kahdessa ja puolessa kuukaudessa, joskin koko partituurin kirjoittaminen vei vielä yhden kuukauden.


title: Viulukonsertto (Berg)

text: Konsertto koostuu kahdesta osasta, jotka molemmat edelleen jakautuvat kahteen osaan. Teos esitettiin ensimmäistä kertaa 19. huhtikuuta 1936 Barcelonassa Hermann Scherchenin johdolla Krasnerin soittaessa viulua. Säveltäjä ei ehtinyt kuulla teoksensa esitystä, koska kuoli 24. joulukuuta 1935 ampiaisenpiston kehityttyä paiseeksi ja infektion pitkityttyä hoidoista huolimatta.


title: Ammunta kesäolympialaisissa 2000 – naisten 10 metrin ilmakivääri

text: Naisten 10 m ilmakivääri ammuttiin Sydneyn kesäolympialaisissa 16. syyskuuta. Kultaa voitti Yhdysvaltain Nancy Johnson tuloksella 497,7 (395+102,7). Hän oli Sydneyn kisojen ensimmäinen olympiavoittaja.


title: Helena Kääriäinen

text: Helena Kääriäinen on Naantalissa asuva luokanopettaja ja akvarellisti. Kääriäinen muutti vuonna 2002 Helsingistä Naantaliin ja siirsi samalla ateljeensa Kaapelitehtaalta omaan Galleria Helenaan, Naantaliin. Kääriäinen on ollut vuodesta 1988 lähtien vapaa taiteilija, ja hänen töitään on ollut useissa näyttelyissä sekä kokoelmissa.


title: Alboráninmeri

text: Alboráninmeri on Välimeren läntisin osa, joka sijaitsee Espanjan etelärannikon ja Marokon pohjoisrannikon välissä. Alueella on voimakkaita, pohjan pinnanmuotoja myötäileviä merivirtoja ja -pyörteitä, jotka synnyttää Gibraltarinsalmen kautta purkautuva Atlantin valtameren kylmä päällysvesi.


title: Alboráninmeri

text: Voimakkaan sekoittumisen vuoksi Alboráninmeren vesi on ravinteikasta ja siinä elää hyvin monimuotoinen eliölajisto. Se on merkittävä elinympäristö etenkin monille valaille, kuten pitkäeväpallopäille ja delfiineille. Lisäksi se on tärkeä läpikulkupaikka sillivalaille, valekarettikilpikonnille ja monille ulappaliitäjille.


title: Alboráninmeri

text: Merellä on lukuisia pieniä saaria, muun muassa Isla de Alborán.


title: Gergebilin piiri

text: Gergebilin piiri (, avaariksi Хьаргаби район, "Hargabi raion") on kunnallinen itsehallintoalue Dagestanissa Venäjällä. Vuonna 1944 perustetun piirin pinta-ala on 370 neliökilometriä. Asukkaita on 19 100 henkeä (vuonna 2009).


title: Gergebilin piiri

text: Gergebilin piiri sijaitsee Dagestanin keskiosan vuoristoseudulla. Pohjoisessa se rajoittuu Untsukulin, idässä Levašin, etelässä Gunibin ja lännessä Hunzahin piireihin. Seudun halki virtaavat Karakoisu ja Kazikumuhskoje Koisu -joet.


title: Gergebilin piiri

text: Piiriin kuuluu 10 maalaiskuntaa: Aimaki, Gergebil, Darada-Murada, Hvartikuni, Kikuni, Kudul, Kurmi, Maali, Mogoh ja Tšalda. Hallinnollinen keskus on Gergebilin kylä. Vuoden 2002 väestönlaskennan mukaan 99,5 % piirin asukkaista on avaareja.


title: Gergebilin piiri

text: Seudun pääelinkeino on maatalous, joka on erikoistunut karjanhoitoon sekä hedelmien ja viljakasvien viljelyyn. Piirissä sijaitsee Gergebilin vesivoimalaitos.


title: Gergebilin piiri

text: Piirissä toimii 15 koulua, taidekoulu, kulttuuri- ja vapaa-ajankeskuksia sekä kirjastolaitos. Paikallislehtenä ilmestyy avaarinkielinen "Tserehun" (”Eteenpäin”).


title: Gergebilin piiri

text: Nähtävyyksiin kuuluu Aimakin sola, Uli-kalan linnoitus, šeikki Šarafutdinin kotimuseo ja Gergebilin voimalaitos.


title: Sydän paikallaan (romaani)

text: Sydän paikallaan on kirjailija Hannu Salaman elokuussa 2010 ilmestynyt romaani. Salama sai kirjansa valmiiksi jo vuoden 2009 puolella, kertoi ryhtyneensä sen kirjoittamiseen, "kun en minä muutakaan osaa tehdä." Kirjansa nimen Salama sanoo viittaavan Vänrikki Stoolin: ”Älyä kyll’ ei Dufvalla lie liiaksi ollutkaan, pää huono oli”, arveltiin, ”mut sydän paikallaan.” Kirja ei ole moraliteetti, mutta sen tarkoituksena on muistuttaa, että lapsia ei pitäisi alistaa aikuisten ihanan elämän maksumiehiksi. Salaman näkemyksen mukaan näin kuitenkin tapahtuu kaikkialla maailmassa, "ihmisistä on tullut moraalittomia tietokoneiden jatkeita, jotka viihteen ylivalta on kietonut pauloihinsa".


title: Sydän paikallaan (romaani)

text: Romaanin päähenkilö ja minäkertoja on eläkeikäinen kirjailija Hans von Blixt ('blixt' ruots. salama), jota romaanissa kutsutaan myös Hanskiksi ja Handeksi. Tapahtumat vapusta kesän yli syksyyn sijoittuvat Itä-Helsinkiin, kaupungin vuokrayksiöön "kalliin asuinalueen ja Finnsomalian välissä" sekä muutamiin muihin paikkoihin, kuten Itäkeskukseen ja Tampereelle.


title: Sydän paikallaan (romaani)

text: Kirjailija tapaa kahta naista, "rehellistä suhdetta" Riitasta ja etenkin Mikaelasta etsien ("eikä minusta ole rakastamaan sitä luupussia yhtään enempää kuin ketään muutakaan ja hyvä niin"), kuljeskelee ja kuntoilee lähiseuduilla, törmää ohimennen veneilystä innostuneeseen poikaansa ja miniäänsä. Käy säännönmukaisesti aamiaisella ja iltapäiväkahvilla Itäkeskuksen ostoskeskuksella havainnoiden kanssakulkijoita ja ehdotellen nuorelle tarjoilijattarelle lähempää tuttavuutta. Kirjailija tekee matkan Tampereelle samalla kun on yrittänyt saada päätökseen moniosaista antiromaaniaan ja pitkää vastauskirjettä elämäkertakirjuriksi ryhtyneelle vanhalle kuolemaa tekevälle ystävälleen Allulle.


title: Sydän paikallaan (romaani)

text: Kirjassa arvioidaan elämää taaksepäin keskittymällä menneiden vuosikymmenten henkilösuhteisiin ja kirjallisiin tapahtumiin, ennustellaan ihmiskunnalle kavalaa tulevaisuutta ja rienataan paitsi yhteiskunnan valkokaulusparemmistoa myös sen johtajistoa, "Arkadian natokiimaisia europellejä, entisiä missejä, ulkopoliittisia Touho-serkkuja ja puolustusministeriön Vänrikki Nappuloita". Osansa saarnoista saavat maailmanpolitiikka, ulko- ja sisäpolitiikka, kulttuuripiirit, Kekkonen ja Kekkoslandia, kirkko ja koko suomalainen elämäntapa, tämä "kännykkäteollisuutensa sivistämä Härmä".


title: Sydän paikallaan (romaani)

text: Loppua kohden kirjailija alkaa epäillä menneiden muistelemisen mielekkyyttä: "Jälkiväsymys vei komiikan puolelle: 66-vuotias äijä pui sopeutumisvaikeuksiaan kuin kolmekymppinen Netta Muskett. Kun asiat kuitenkin olivat yksinkertaisia: elää ilman kuohuntaa, levottomuutta, ihmissuhdeongelmia tai 'luokkatietoisuutta', joko valheellisuudessa joka tähänkin asti on pitänyt yllä parisuhteita olioitten kesken joita ei luotu yksiavioisiksi, tai sitten yksikseen, vihdoinkin."


title: Sydän paikallaan (romaani)

text: Salama sekoittaa kirjassaan omaelämäkerrallista, elettyä kokemusaineistoa sepitteelliseen kerrontaan. Kirjassa esitetyt näkemykset ovat melkein kuin hänen omiaan, mutta todellisuudessa kirjailija ei ole aivan niin kiukkuinen kuin kirjan kertoja Hans. "Hän saa kirjani sivuilla kiukutella niin paljon kuin lystää, ja minä voin viettää vähän seesteisempää eläkeläiskirjailijan elämää. On terapeuttista, että voin sanataiteen välityksellä purkaa tuntojani ja elettyä elämää fiktiivisten hahmojen kautta. (...) Kirjojeni Harri Salmisesta tai tästä Hans von Blixtistä on helpompi kirjoittaa kuin pusata tekstiä Hannu Salamasta. Fiktiohan piirtää paljon todempaa kuvaa minusta. (...) On hauskaa tehdä jäynää lukijoille, jotka posket punoittaen miettivät, kuka kukin kirjassa on, ja mikä on totta ja tarua."Kirja-arvioita


title: Matti Toivonen (taiteilija)

text: Matti Toivonen on turkulainen taidemaalari. Hänen työnsä ovat akryyli- ja öljyväritöitä, jotka ovat naivistisia sekä surrealistisia. Toivonen itse pitää merkittävämpänä omana näyttelynään Wäinö Aaltosen museossa vuonna 1981 pidettyä yksityisnäyttelyä.


title: Toivonen

text: Toivonen on suomalainen sukunimi.


title: Toivonen

text: Listan henkilöt ovat suomalaisia, ellei toisin mainita.


title: Louis Krasner

text: Louis Krasner (21. kesäkuuta 1903 – 4. toukokuuta 1995) oli Ukrainassa syntynyt viulisti, joka muutti perheineen Providenceen vuonna 1908. Hän aloitti viulunsoiton opintonsa yhdeksänvuotiaana.


title: Louis Krasner

text: Kuultuaan "Wozzeck"-oopperan Krasner päätti tilata Alban Bergiltä viulukonserton. Berg vastusti ajatusta aluksi, mutta sävelsi teoksen lopulta osin Alma Mahlerin ja Walter Gropiuksen 18-vuotiaan tyttären Manon Gropiuksen kuoleman inspiroimana. Krasner kantaesitti teoksen Barcelonassa 19. huhtikuuta 1936. Hän teki myös teoksen ensilevytyksen.


title: Louis Krasner

text: Krasner sai kantaesittääkseen myös Arnold Schönbergin viulukonserton 6. joulukuuta 1940. Rudolf Kolishilla, jolle teos oli sävelletty, ei ollut ollut aikaa teoksen esittämiseen. Krasner kantaesitti myös muiden muassa Roger Sessionsin, Henry Cowellin ja Roy Harrisin teoksia. Vuonna 1944 hänestä tuli Minneapolisin sinfoniaorkesterin konserttimestari, jona hän toimi, kunnes vuonna 1949 liittyi Syracusen yliopiston henkilökuntaan. Hän opetti siellä viulunsoittoa ja kamarimusiikkia vuoteen 1972.


title: Louis Krasner

text: Vuosina 1960–1968 Krasner toimi Syracusen sinfoniaorkesterin konserttimestarina. Hän työskenteli vuodesta 1976 Uuden Englannin konservatoriossa ja Berkshire Music Centerissä. Hän kuoli 91-vuotiaana Brooklinessa, Massachusettsissa.


title: Break On Through (To the Other Side)

text: Break On Through (To The Other Side) on yhdysvaltalaisen rockyhtye The Doorsin esikoislevyllä "The Doors" oleva kappale. Se on albumin tunnetuimpia kappaleita "Light My Firen" ja "The Endin" ohella.


title: Pekka Setälä

text: Pekka Sakari Setälä (s. 23. tammikuuta 1990) on suomalainen kilpauransa lopettanut koripalloilija, joka edusti Korisliigassa Tampereen Pyrintöä.


title: Pekka Setälä

text: Setälän kasvattajaseura on Tampereen Pyrintö, jonka edustusjoukkueeseen hän nousi kaudella 2007–2008. Seuraavalla kaudella Setälä pelasi kolme ottelua 11,7 pisteen keskiarvoilla. Kausi oli hänen osaltaan kuitenkin rikkonainen loukkaantumisten takia. Kesällä 2009 Setälä teki Pyrinnön kanssa jatkosopimuksen. Samoin syyskuussa 2010.


title: Palestinian Airlines

text: Palestinian Airlines (arabiaksi الخطوط الفلسطينية) on palestiinalaishallinnon omistama Egyptiä kotipaikkanaan pitävä lentoyhtiö. Maaliskuussa 2007 yhtiöllä oli 398 työntekijää. Ennen kuin se lopetti säännölliset lennot 2001, yhtiö lensi kansainvälisiä lentoja ja kuljetti pyhiinvaeltajia Jeddaan.


title: Palestinian Airlines

text: Yhtiö perustettiin 1. tammikuuta 1995 ja toiminta aloitettiin kesäkuussa 1997 kuljettamalla pyhiinvaeltajia Jeddahiin. Kotilentokentän piti olla Gazassa, mutta Israel kielsi sen. Egyptiläisestä Port Saidista tuli lentoyhtiön kotipaikka. Reittilennot alkoivat 23. heinäkuuta 1997 suuntautuen Jordaniaan ja Saudi-Arabiaan.


title: Palestinian Airlines

text: Marraskuussa yhtiö siirsi toimintansa Gazaan uuden lentokentän rakentamisen johdosta. Yhtiö joutui kuitenkin muuttamaan joulukuussa 2001 El Arishin kansainväliselle lentokentälle Gazassa sijainneen Jasser Arafatin lentokentän tuhouduttua.


title: Palestinian Airlines

text: Palestinian Airlinesin lentäessä reittilentoja kohteet olivat seuraavat: Abu Dhabi, Amman, Kairo, Doha, Dubai, Istanbul, Jeddah, Kuwait ja Larnaca. Myös Intiaan ja Pakistaniin suunniteltiin lentoja.


title: Palestinian Airlines

text: Lentoyhtiön laivasto koostuu kolmesta lentokoneesta:Palestinian Airlines on myös tilannut kaksi Bombardier Dash 8- ja yhden Bombardier Canadair Regional Jet-lentokoneen, mutta niitä ei koskaan toimitettu lentoyhtiölle.


title: Vanhat Koneet

text: Vanhat Koneet on suomalainen aikakauslehti, jonka aihepiirejä ovat muun muassa vanhat traktorit, maansiirtokoneet, kuljetuskalusto, maamoottorit sekä koneellisen työnteon historia kaikissa muodoissaan. Lehdessä julkaistaan myös reportaaseja alan tapahtumista sekä harrastajien henkilökuvia.


title: Spin FM

text:
Spin FM on suomalainen nettiradio, joka lähettää ohjelmaa suomeksi ja englanniksi. Spin FM kuului aikaisemmin
Helsingissä, jonka pääkohderyhmänä olivat 15-40-vuotiaat kaupunkilaiset. Heinäkuussa 2015 Spin FM ilmoitti jatkavansa toimintaansa nettiradiona.


title: Spin FM

text: Vesku Mataran perustama kanava aloitti toimintansa keväällä 2009. Spin FM kuuluu Citydigital-mediaperheeseen. Kanavan omisti Spin Media Oy, joka tuottaa myös TV-ohjelmia ja tapahtumia. Spin FM oli RadioMedian jäsen.


title: Spin FM

text: Kanava tavoitti erityisen hyvin Suomessa asuvia ulkomaalaisia ja maahanmuuttajia sekä urbaanista musiikista pitävää kuulijakuntaa. Ohjelmien juontajina on sekä suomalaisia että ulkomaalaisia.


title: Spin FM

text: Spin FM:n lähetysstudio on aina sijainnut keskeisellä paikalla Helsingissä (kauppakeskus Forum, Narinkkatori, Kampin kauppakeskus). Nykyinen toimitus sijaitsee Tiger-yökerhon yhteydessä Kampissa Helsingin keskustassa.


title: Spin FM

text: Radioasema kuuluu ainoastaan pääkaupunkiseudulla taajuudella (101.4MHz). Vuoden 2011 loppuun asti se kuului myös Tampereella (88,7 MHz), Jyväskylässä (106,4 MHz), Porvoossa (104,8 MHz), Oulussa (105,4 MHz) ja Lahdessa (87,6 MHz). 1. helmikuuta 2013 aseman Helsingin taajuus vaihtui taajuudelle 101,4 MHz. 31. maaliskuuta 2012 aseman Helsingin taajuus vaihtui taajuudelle 105,8 MHz. Entinen taajuus oli 107,9 MHz. Spin FM on saanut Kankaanpäästä taajuuden 100,7 MHz ja Porista taajuuden 100,0 MHz sekä Turusta taajuuden 92,2 MHz.


title: Pitkäeväpallopää

text: Pitkäeväpallopää eli pallopäävalas eli pallopää eli grindvalas eli pallokas ("Globicephala melas", aiemmin "G. melaena") on kookas delfiinilaji, jota tavataan sekä maapallon pohjoisilla että eteläisillä merialueilla. Nisäkäsnimistötoimikunta on ehdottanut, että lajin suomenkieliseksi nimeksi vaihdettaisiin "eväpallopää".


title: Pitkäeväpallopää

text: Pitkäeväpallopäällä on musta, jyhkeä ruumis ja valkoinen vatsa. Muita tunnusomaisia piirteitä ovat iso pallomainen pää, pitkä kapeneva pyrstö sekä matala leveätyvinen selkäevä, joka osoittaa taaksepäin. Naaraat ovat yleensä huomattavasti pienempiä kuin koiraat, jotka voivat kasvaa jopa 2 300 kilogramman painoiseksi ja lähes kahdeksan metrin pituiseksi. Pitkäeväpallopään aivokuoressa on enemmän neuroneja kuin millään muulla nisäkkäällä (lähes kaksi kertaa enemmän kuin ihmisellä).


title: Pitkäeväpallopää

text: Pitkäeväpallopäitä esiintyy maapallon viileillä ja lauhkeilla merialueilla, joissa veden lämpötila on korkeintaan +25 °C. Aikaisemmin niitä tavattiin Tyynenmeren koillisosissa, mutta nykyään levinneisyysalue rajoittuu pohjoisella pallonpuoliskolla Pohjois-Atlantille mukaan lukien Välimeren länsiosat (Alboráninmeri), Pohjanmeri sekä Saint Lawrencen lahti. Eteläisellä pallonpuoliskolla levinneisyysalue ulottuu Etelä-Amerikan, Afrikan ja Australian etelärannikolta 68. leveyspiirin tuntumaan. Pohjoinen ja eteläinen kanta eivät näyttäisi olevan yhteydessä toisiinsa, minkä vuoksi jotkut meribiologit luokittelevat ne omiksi alalajeikseen, aiemmin myös lajeikseen. Näistä "G. m. melas" elää pohjoisessa ja "G. m. edwardii" (etelänpallopää) etelässä.


title: Pitkäeväpallopää

text: Pitkäeväpallopäät elävät enimmäkseen syvänmeren alueella tai mannerrinteen läheisyydessä, mutta voivat hakeutua myös mannerjalustalle saaliin perässä. Tavallisesti ne pysyttelevät 300–1 800 metrin syvyydessä.


title: Pitkäeväpallopää

text: Pitkäeväpallopäät elävät parvissa, joihin kuuluu yleensä 4–6 mutta joskus jopa kymmeniä tai satoja yksilöitä. Ne karttavat laivoja ja pelkäävät luonnostaan miekkavalaita. Naaraat saavuttavat sukukypsyyden 6–7 vuoden iässä, mutta koiraat vasta noin 12 vuoden iässä. Koska sukukypsiä naaraita on enemmän kuin sukukypsiä koiraita, on laji todennäköisesti polygyyninen. Parittelu tapahtuu helmi–maaliskuussa lauhkeilla merialueilla ja poikaset syntyvät 15–16 kuukautta myöhemmin viileillä merialueilla. Poikanen on syntyessään keskimäärin 1,4 metriä pitkä ja painaa 110 kilogrammaa. Sen nahka on ruskehtava tai tummanharmaa ja siltä puuttuvat hampaat. Emo imettää sitä 21–22 kuukautta.


title: Pitkäeväpallopää

text: Pitkäeväpallopää käyttää saaliinsa paikantamiseen kaikuluotausta. Sen pääasiallista ravintoa ovat kalmarit, mutta lisäksi se syö pieni- ja keskikokoisia kaloja, kuten makrilleja, turskia, piikkikampeloita, sillejä ja kummeliturskia.


title: Pitkäeväpallopää

text: Laji oli aikaisemmin taloudellisesti merkittävä valasöljyn lähde, mutta nykyään sitä pyydetään enää Gröönlannissa ja Färsaarilla. Sitä uhkaa myös ylikalastuksesta johtuva ravinnon väheneminen sekä joutuminen kalastuksen sivusaaliiksi.


title: Sean Gagnon

text: Sean Gagnon (s. 11. syyskuuta 1973 Sault Ste. Marie, Ontario, Kanada) on kanadalainen entinen jääkiekkopuolustaja. Hän pelasi urallaan muun muassa 12 NHL-ottelua Phoenix Coyotes- ja Ottawa Senators -joukkueissa, vaikkei häntä ollut edes varattu sarjaan. Suurimman osan urastaan Gagnon pelasi Pohjois-Amerikan farmiliigoissa. Kaudella 1999–2000 hän pelasi SM-liigan Jokereissa.


title: Sean Gagnon

text: Gagnon tunnettiin kovaotteisena pelaajana – esimerkiksi Jokereissa pelatessaan hän keräsi 42 ottelussa 183 jäähyminuuttia.


title: Michael Wolf

text: Michael Wolf (s. 24. tammikuuta 1981 Ehenbichl, Itävalta) on saksalainen jääkiekkoilija. Hän pelaa hyökkääjänä DEL-liigan EHC Münchenissä ja on edustanut Saksan jääkiekkomaajoukkuetta yli 150 kertaa.


title: Michael Wolf

text: Wolf on pelannut jääkiekkoa Saksan jokaisella sarjatasolla. Kaudeksi 2005–2006 hän teki sopimuksen DEL-liigan Iserlohn Roostersin kanssa. Tulokaskaudellaan hänet valittiin vuoden tulokkaaksi ja sarjan tähdistöotteluun. 2007–2008 Wolf voitti DEL-liigan maalipörssin ja palkittiin sarjan arvokkaimpana pelaajana, parhaana laitahyökkääjänä ja parhaana kotimaisena pelaajana.


title: Yövartiosto

text: Yövartiosto () on vuonna 2001 ilmestynyt 28. romaani Terry Pratchettin Kiekkomaailma-sarjassa. Romaani ilmestyi suomeksi vuonna 2010 Mika Kivimäen kääntämänä.


title: Yövartiosto

text: Kirja on voittanut Prometheus-palkinnon.


title: Slash Records

text: Slash Records on Los Angelesissa perustettu levy-yhtiö, joka alun perin erikoistui paikallisiin punk rock -bändeihin. Yhtiö perustettiin 1978. London Records osti Slash Recordsin vuonna 1986.


title: Kultakruunutangara

text: Kultakruunutangara ("Iridosornis rufivertex") on Etelä-Amerikassa tavattava tangaroihin kuuluva varpuslintu.


title: Kultakruunutangara

text: Kooltaan kultakruunutangara on noin 17 cm. Lajin selkä, rinta ja vatsa ovat väriltään hohtavan violetin siniset. Siivet ovat mustat ja reunoiltaan vihertävän siniset. Pää ja niska ovat väritykseltään mustat lukuun ottamatta oranssinkeltaista päälakea. Myös kultakruunutangaran alaperä on oranssinkeltainen.